Onok akeh banget kecelakaan sing isok kedaden pas lagi olahraga. Salah sijine iku cedera bahu. Cedera bahu iku nyeri sing muncul mergo cedera nang salah siji utowo kabeh bagian ligamen nang sendi putar bahu. Penyebab cedera bahu iku isok mergo salah posisi pas obah utowo ketubruk sesuatu. Onok beberapa gejala sing muncul nek onok cedera nang bahu. Siji, perubahan bentuk bahu dan ketok luwe ngotak. Loro, muncul bendolan ndek cedek bahu. Telu, lengan ketok koyok gak nang posisi sing tepak, koyok rodo mlengse. Papat, onok bengkak karo abo nang area bahu. Limo, bahu mulai angel diobahno. Nek wes koyok ngono, kudu cepet-cepet ditangani sak durunge cederane tambah nemen.


Aku nduwe konco ket jaman kuliah sing sampe saiki iku sek berhubungan. Jenengen iku Aya. Aku kenal karo de’e ket jaman maba mergo awak dewe podo-podo seneng Kpop. Teko kono, awak dewe dadi nyambung. Tapi nek digatekno maneh, aku karo Aya iku temenan bertolak belakang pol. Teko MBTI ne ae wes bedo pol. Aku ISFJ, terus Aya ENFP. Dan gak jarang awak dewe dadi debat saking nduwe pendapat sing bertolak belakang. Tapi sing marakno aku kaget, dadakno hubungan pertemanane awak dewe iku isok awet pol. Bahkan sak marine lulus terus balik nang kampung halaman dewe-dewe, awak dewe sek sering kabar-kabar. Perbedaan sifat iku mau malah marakno awak dewe dadi saling ngelengkapi.


Mama lagi males masak, dadi milih gawe tuku mangan nang njobo. Pas nemu onok sing dodolan cumi bumbu ireng, mama gak atek mikir dowo dan langsung tuku iku. Sampe omah, kabeh langsung semangat pas eroh bakal sarapan nganggo cumi bumbu ireng. Mbasio ketoke aneh banget, kok panganan wernoe ireng, ketok koyok panganan kotor. Padahal werno ireng iku asale teko tinta cumi iku dewe, dadi sek tetep higienis. Wes ngono rasa khas bumbu irenge sing enak banget dan dadi favorit sak keluarga. Mbasio mau mama tuku cumine akeh, tapi anak-anake sek rebutan. Malah pas cumine wes entek, bumbu irenge dikoreti teko piring sajine saking doyane.


Gamelan iku bentuk ansambel musik tradisional sing ngerujuk nang kesatuan instrumen alat musik sing dimunikno bareng-bareng. Gamelan iki nduwe tangga nada pentatonis nang sistem tangga laras slendro karo pelog. Gamelan iki terdiri teko instrumen musik perkusi sing digawe pas seni musik karawitan. Selain iku, gamelan sisan digawe ngiringi kesenian wayang kulit karo pertunjukan tari nang acara tertentu. Instrumen sing paling umum digawe nang paket gamelan yaiku metalofon sing dimaino nganggo palu, antara lain gangsa, gender, bonang, gong, saron, ambek slenthem. Onok maneh instrumen sing liyane, yaiku membrafon berupa kendhang, idiofon berupa kemanak, xilofon berupa gambang, aerofon berupa seruling, kordofon berupa rebab, ambek kelompok vokal sing disebut sinden.


Minggu Palma yaiku minggu kanggo mengeti urip sengsarane Gusti Yesus. Minggu Palma iki ana ning dina Minggu sak durunge paskah. Dina iki mengeti wayah Gusti Yesus mlebu ning Yerussalem. Jenenge Minggu Palma amarga ning dina kuwi ana prosesi ngebyukake godhong palem sing dadi simbol pengorbanane para martir. Godhong palem iki uga simbol kemenangan saka dosa-dosa. Rampung prosesi palem kuwi, para jemaat bakal ngerungokake crita babagan sengsarane Gusti Yesus sing dijupuk saka injil. Crita iki pancen diwacakake wayah liturgi. Upacara iki dilakoni ben umat bisa paham piye sengsarane Gusti Yesus lan bisa luwih wedi ngelakoni dosa dan kamulyan kuwi ora mung ana pas masa jaya, nanging ya pas seda disalib.


Awak dhewe ora mung iso dodolan barang utowo panganan-ombenan neng Internet. Saiki, awak dhewe iso nawake jasa neng kono. Awak dhewe iso gawe keterampilan sing awak dhewe ahli neng kono supoyo iso dadi duwit. Soale, sing dibutuhke wong-wong kui ora mung barang-barang tok, akeh wong sing butuh jasa. Yen misale, barang-barang iso didol neng Internet kenopo jasa ora iso didol neng kono. Nanging, awak dhewe iling, awak dhewe  uga kudu buktike yen awak dhewe iso keterimpalin kui. Awak dhewe iso nunjuke yen awak dhewe iso nganggo ngunggah asil kerjo utowo karyane dhewe neng Internet utowo media sosial. Misale, awak dhewe buka jasa dadi tukang foto. Awak dhewe iso ngunggah foto-foto hasil jepretane dhewe neng akun media sosial.


Awal tahun iki udan terus terusan ben dinone. Wes ngono, udane iku gak sing gerimis, tapi dueres pol koyok diutahi banyu sak tandon gede teko langit. Ngeroso bakal onok tanda-tanda banjir, Halim langsung nyiapno bata putih gede sing biasa disimpen nang halaman kosong mburi omah. Bata putih gede iku mau tujuane gawe ngganjel kabeh perabotan ben engkok gak kenek banjir. Ditulungi karo bojo ambek anak-anake, Halim mulai ngangkati kabeh perabotan iku mau nang duwure bata iku. De’e sisan ngamano barang-barang sing penting terus didekek nang lemari sing wes diganjel karo bata iku mau. Ndelok kabeh wes aman, Halim dadi lego dewe. Nek ngene de’e gak bakal kepikiran maneh.


Waspada marang bencana alam kuwi carane akeh banget, salah sijine saka nyiyapake amalan sosial kaya donor darah. Donor darah kuwi dibutuhake pas wayah bencana amarga mesti akeh kondisi sing ora bisa disangka kaya tatu lan kelangan akeh getih. Kanggo wong sing cukup umur lan nduweni persyaratan kesehatan sing lengkap, kudune bisa melu donor darah amarga donor darah kuwi mulya lan bisa nulung nyawane wong liya. Wong sing donor darah kuwi uga bisa sehat amarga awak bisa ngasilake sel darah sing anyar. Nanging awake kudu melu tes kesehatan kamangka bisa ngelakoni donor darah lan tetep bisa ngontrol kesehatan saka pemeriksaan sak durunge donor.


Pas tahun 2021 akeh pakar balapan wes nganjurno Valentino Rossi 	utowo Vale gawe pensiun soale deke iku mes termasuk umur sing ora produktive maneh gawe balapan. Tapi deke isek tetep ngotot ambek usaha sak temen-temene kanggo iso podium nang angger balapane. Tapi angger deke iku ngotot mesti ora tau menang ambek mesti mrosot terus. Sak liyane iku deke yo mulai ngerti nag ancene deke iku wes tuo ambek wes ora wayai deke gawe balapan sepeda montor maneh. Akhire akhir tahun wingi deke mutusno kanggo pensiun sing ancene dianjurano ambek pakar-pakar olahraga balapan sing ancene wes pengalaman nag bidang iku. Pas pensiun deke iku oleh gelar lengenda teko bose.


Ning Fakultas Ilmu Budaya kampusku, ana tradisi setaun pisan kanggo nyambut mahasiswa baru, yaiku ana tandhing sepak takraw. Tandhing iki sajane kanggo seneng-seneng amarga ora ana UKM ning fakultas sing ngadakake sepak takraw. Nanging sepak takraw iki dadi kondang maneh amarga bocah UKM Pecinta Alam FIB seneng dolanan iki pas wayah kemah lan saiki uga dipeloki marang bocah-bocah sing ana ning FIB. Mahasiswa anyar saka perwakilan jurusan dijak tandhing takraw amarga bisa dadi salah siji ajang kenalan uga njaga seduluran sing ana ning FIB. Sing menang tandhing iki bakal oleh voucher mangan gratis saka kantin sak jurusan. Iki rada lucu nanging uga nyenengake.


Muatan budhaya lan moral kuwi kudu seimbang. Salah sawijine yaiku lewat tarian. Ning Bali, ana tarian sing dadi simbol pergaulan lanang lan wedhok kanggo ruwatan lan hiburan. Tarian iki arane joged bumbung. Joged bumbung iki joged sing ana ning wayah acara gedhe. Nanging tarian sing diiringi gamelan Bali iki dadi elek jenenge amarga ana pelecehan-pelecehan seksual lan gerakan erotis sing ora pantes ditonton bocah cilik. Tarian iki bisa ngilangake makna adoh saka asline amarga ngurangi nilai budhaya sing kudune tarian kanggo pergaulan malah kanggo ngelecehke penari wedok. Para pemangku adat uga wis ngewenegi teguran kanggo tarian iki, nanging akeh wong sing isih ngelakoni.


Mumpung enom lan isih bisa, pamrayogiku sadangune urip kudu tau meruhi kahanan alam kang endah. Iki pengalamanku nalika tahun 2021. Aku sakluwarga lunga dolan menyang Dieng. Kayane akeh wong ing tlatah Jawa Tengah, Jogja, lan sakiwa tengene ngerti papan iki. Rombongan budhal wanci seaelas dalu. Cekaking cariyos, jam telu isuk wis tekan parkiran dieng. Aku, adhiku, sepupuku banjur padha tumuju area pendakian, pemanasan sithik-sithik, banjur wiwit munggah tangga watu ana kana. Watara jam 4.30 wis tekan dhuwur, hawane krasa adhem banget. Durung bisa weruh apa-apa sabab kahanan isih peteng. Sawise rampung solat subuh, awake dhewe lungguh ana watu gedhe lan ngenteni srengenge jumedhul. Jebulane proses jedhuling srengenge katon indah banget. Weruh warnaning mega lan angkasa ing wayah subuh jebulane uga nengsemake. Angin sumilir nambah rasa sokur dhateng Gusti dene bisa meruhi kahanan kang kaya mangkene.


Onok istilah nek buku iku jendela dunyo. Iku maksute nek awakmu moco buku, bakal isok eruh akeh ilmu ambek informasi tanpa awakmu kudu metu omah langsung. Moco buku iki akeh banget manfaate. Sing wes hobi moco ket mbiyen, enak enak ae. Sing angel iku wong sing males moco. Bahkan onok wong sing buru moco sak kalimat ae wes ngelu sirane. Onok cara sing isok numbuhno minat moco gawe awakmu sing alergi kata-kata. Pertama, ojok langsung moco buku sing isine kalimat tok. Mulai teko komik utowo ensiklopedia sing akeh gambare. Dikulinakno disik moco rong buku iku, baru alon-alon mulai pindah nang novel sing ceritane ringan. Ojok langsung moco sak buku. Sedino sak lembar, terus sesoke rong lembar, dan sesoke maneh semakin ditambah. Nek wes kulino moco kalimat akeh, awakmu bakal isok moco sembarang jenis buku dan iku isok dadi hobi sing bermanfaat gawe awakmu dewe.


Biyen pas aku isek sekolah, sing jenenge beladiri iku yo dilebokno salah sijine kegiatan olahraga sing wajib dieloki bocah-bocah sing sekolah nang kono. Nah sing garai diwajibno maeng soale sekolahe iku tau juara siji kejuaraan bela diri tingkat kabupaten. Terus, tahun iku pengen menangno lomba iku maeng. Nah nang kegiatan iku maeng bocah-bocah yo diulangi carane gerakan-gerakan ambek jurus-jurus sing iso ngalahno lawane maeng. Terus sak liyane iku yo diulangi carane nangkis juruse mungsoe maeng. Nah pas latihan iku bocah-bocah mesti dikongkon pemanasan disek ben ora ono kedaden salah urat ambek liyan-liyane. Tapi asline masio salah urat mesti ono sing bagian mijeti.


Yen awak dhewe seneng karo olahraga bal-balan kui, awak dhewe apike ngedukung tim sing seko kota utowo daerahe awak dhewe. Iki iso nunjuke yen awak dhewe bangga karo dareah asale dhewe. Ora ono sing salah ngedukung tim liyo, kui sah-sah wae. nanging yen tim sing seko daerahe dhewe kui menang utowo kalah, kui ono roso emosi sing luwih sing baka awak dhewe rasake. Seko jarak, tim daerah dhewe kui luwih cerak. Awak dhewe iso krungu kabar babagan perkembangan tim kui langsung seko cerito tonggo-tonggo. Malah mungkin kui sumber informasi siji-sijine. Mungkin, ora ono media sing gelem ngeliput tim seko daerah. Dadi, apike kui awak dhewe dukung tim seko panggon awak dhewe tinggal.


Nag pengen delok pemandangan alam sing uapike pol terus gratis gak usa bayar larang yaiku dolan nang daerah karang anyar utowo magetan. Daerah kono iku akeh pemandangan paik tanpo bayar tiket digawe mlebu. Nag daerah kono masio mandek nag pinggir dalan awakmu wes iso delok pemandangan alam sing apike pol, koyok gunung, sawah, kebu teh, ambek liyan-liyane. Pokoke nag mrono kudu bensin bek ambek sepedae normal ngunu ae wes ayem. Aku biasane nag dolan yo mrono, enak ora ngetekno duwek akeh paling mok bondo duwek bensin tok. Nag pengen jajan nag kono yo jajane murah-murah awit teko sewu sampek seket ewu yo ono.


Kanggo wong sing kerep gawe roti lan adonan kui, penting banget kanggo duwe mixer sing gedhe. Awak dhewe dadi iso luwih hemat wektu lan tenogo. Soale kui, yen awak dhewe ora duwe roti kui, awak dhewe kudu nguleni rotine kui nganggo tangan. Yen nguleni nganggo tangan kui suwe banget lan hasile rung tentu seapik sak umpomo awak dhewe nganggo mesin. Mesin mexir sing gede iki ora mung iso kanggo gawe roti nanging uga kue-kue sing liyane. Iki dadi luwih akeh gunane timabange mixer tangan sing mung iso digawe nganggo masak kue. Mixer sing gedhe kui uga ora perlu dicekel terus nganggo tangan, dadi awak dhewe iso nyepake bahan-bahan sing liyo.


Pura Luhur Poten kuwi panggon ibadah umat Hindu sing ana ning Gunung Bromo. Umat Hindu ning Bromo iki dadi panggon sembahyang kanggo umat Hindu Tengger. Hindu Tengger iki bedha karo Hindu Bali. Kamangka kuwi, bentuk bangunane uga bedha. Pura iki dibangun ning ndhuwur padang pasir taun 2000 sak uwise reformasi Hindu Dharma ning suku Tengger. Pura iki dibangun kanggo nyembah Dewa Brahma. Arsitektur Pura iki campuran antara Jawa lan Bali nanging luwih dominan Jawa Singosaren. Pura iki ana ning 2200 meter ning ndhuwur permukaan laut lan dikelilingi Gunung Bromo, Batok, lan Semeru. Ning lapangan amba iki ya mung ana pura iki lan ora ana bangungan liyane.


Sak males-malese awak dhewe, awak dhewe tetep kudu melu kerja bakti sing digawe karo lingkungane dhewe. Soale, kui dilakoke ora mung kanggo kepentingan pengurus RT-RW wae, nanging kui dilakoke kanggo kepentingan kabeh warga sing tinggal neng cerak kono, termasuk awak dhewe. Awak dhewe dadi ora penak yen ora melu kegiatan kui. Awak dhewe bakal ngeroso isin yen papasan karo bapak-bapak liyane neng dalan. Mungkin, awak dhewe kui wonge sibuk opo mungkin gaweane dhewe kui dilakoke sakben dino Sebtu lan Minggu. Yen koyo ngono kui kasuse, awak dhewe iso nyelake mangkat kerja bakti sak durunge nyambut gawe. Paling ora awak dhewe tetep iso melu sedilit.


Olahraga iki dadi salah siji kegiyatan sing ora mung ngewenehi pengaruh kanggo fisik nanging uga kanggo kesehatan mental amarga olahraga uga bisa nyenengake awak. Olahraga iki bisa ngelancarake proses produksi hormon dopamin ben ora gampang lemes pas wayah kerja uga ngelakoni kegiyatan saban dinane. Sing paling nyenengake yaiku olahraga iki bisa marai awak tambah awet enom lan awak dhewe bisa ngontrol gerakan reflek sing ana ning awak. Otot sing wis kelatih iki uga bisa ngelancarake metabolisme lan marai gampang yen arep mudhunake bobote awak. Wong sing wis biyasa olahraga iki uga dadi ora gampang lara lan awake ora gampang pegel senajan akeh kegiyatane.


3 ulan wingi aku pas mlaku-mlaku nang Magelang aku petuk ambek salah sijine sing adol jajan, terus kebetulan ono sing jenenge Jagung Bakar cemilan sing paling tak senengi nag howone adem. aku tuku loro sito'e rasa keju lah sing siji rasa keju pedes. Pas mateng tak jajal tiba'e rasane bedo, bener-bener enak, soale jagunge isek seger terus ora kenomen. Mari ngunu aku delok tiba'e wonge yo dodol jajan liyane sak liyane iku. Mari ngunu aku takok karo sing dodol, "Iku jajan opo lek?", Wonge jawab " Iku jajan teko godong sing digoreng, mboh godong opo yo, lali aku". Akhire aku jajal siji, tiba'e iku teko godong bayem, terus uakeh lengone. Akhire ora sido tak pangan. Soale aku ora seneng karopangan sing akeh lengone koyok iku maeng.


Saiki jaringan 4G wes dikembangno maneh sampek 5G. Beritane iku yo wes pirang-pirang ambek wes nag endi-endi. Nah 5G iku yo termasuk sinyal sing nawakno kualitas sing luweh apik timbang sinyal sak durunge yaiku 4G. Nah sinyal 5G iku kenek digawe donlod luweh banter ambek gawe ngepos luweh cepet timbang sak durunge. Terus sinyale yo luwih stabil soale wes dapiki sinyale apek teknologine. Terus teko sinyal iku maeng yo kenek digawe sembereng yaiku koyok digawe ngembangno teknologi sing saiki nag montor-montor sing iso nyetir dewe masio ono dicekeli setire. Terus yo kenek di gawe delok TV sing gambare iku maeng luweh bening ambek jelas.


Teknologi transportasi saiki wis adoh luwih canggih dibandingke jaman biyen. Saiki wong biso nempuh jarak atusan kilometer ning itungan jam. Biyen moda transportasi ora iso sebanter kui. Tenogo tranportasi sing iso dienggo ora seko mesin nanging seko tenoga khewan utowo menungso. Tulodhone kui delman lan becak. Saiki loro transportasi kui mung dadi kendaraan wisata. Ning Yogyakarta, akeh kusir delman sing saiki ngenteni wisatawan neng daerah Malioboro. Wong sing numpak delman biasane mung kepengin ngerasake sensai numpak kreto sing ditarik jaran kui. Mung setik wong sing nganngo delman kanggo kebutuhan sehari-hari. Mesakene, amargo wis ora dadi kendaraan sing utama, wong sing numpak delman dadi makin sitik. Kusire ora entuk cukup duwit kanggo ngecukupi kebutuhane utowo ngopeni jarane. Mergo kui kabeh, kusir delman saiki kudu digateke karo pemerintah utowo wonh-wong sekitare.


Papershoot yaiku salah siji jeneng merk kamera sing bahan dasare saka kertas nanging kualitase padha kaya kamera digital. Papershoot iki bahane saka kertas daur ulang lan teknologine nganggo kabel USD. Kamera iki wis diproduksi ning Taiwa taun 2013 lan tujuan awale kanggo dolanan. Nanging amarga hasil fotone apik, kamera iki mulai diproduksi masal dan dipasarake ning manca negara. Indonesia kalebu negara sing isih anyar lan durung kenal banget karo jenis kamera iki. Mung ana wong sing kegabung ning komunitas sing seneng. Kamera iki uga nganggone luwih gampang saka kamera profesional lan hasile uga ora kalah apik amarga bisa diatur cahayane.


Salah siji barang elektronik sing penting banget nanging regane larang yaiku kulkas utawa lemari es. Kulkas iki pancen nguntungake kanggo nyimpen panganan, nanging akeh omah sing ora bisa nganggo kulkas amarga kulkas iki mbutuhake daya kang gedhe. Kulkas iki penting banget dinduweni amarga marai bisa irit bahan panganan lan bisa ndeleh stok kanggo sayur lan daging. Nanging kulkas iki uga rada ruwet ngopenine amarga butuh diresiki ben ora ana kembang es lan bahan-bahan panganan sing marai mambu lan banjur ngerusak kulkas. Sing kudu diwaspadani yaiku yen wayah kulkas bocor lan bisa kontak karo listrik banjur bisa marai kesetrum. Alas kulkas iki kudu tetep garing ben ora ana musibah kaya iki.


Kiki seneng banget ngerungokake radio. Dekne mesti ngerungokne lagu lan berita saka salah sawijine stasiun siaran ning daerah lan nasional. Nanging salah sawijine dina, radione kuwi rusak lan butuh dibenakake. Radio kuwi wis dadi kebanggaane amarga bisa tuku saka dhuwit sing dihasilake saka bayaran kerja. Akhire Kiki nggowo radio kuwi ning tukang servis. Miturut tukang servis kuwi, Kiki mung butuh ngganti batere karo kabel njero amarga kabel njero radio kuwi rusak bar ora sengaja kebanting. Akhire Kiki ndandani radio kuwi, karo ngenteni, Kiki golek alternatif liyane yaiku nggolek saluran radio online sing disiarke saka Jakarta lan ana sing saka manca negara.


Nabung utowo ngemat pengeluaran kui ora mesthi dadi solusi sing cocok pas bisnise dhewe lagi lemes. Duwe cadangan dana kui penting. Duwite kui iso dienggo pas kondisi bisnis utowo ekenomi global sing lagi ora pasti. Sebenere pas awak dhewe rugi kui, tabungan dhewe kudu dienggo. Pas wayah-wayah sing prihatin koyo ngono kui, awak dhewe kudu gunake tabungane dhewe. Ngopo awak dhewe angel-angel nabung yen misale, pas lagi kangelan kui awak dhewe malah soyo ngakehke tabungan. Ngemat pengeluaran kui uga dudu solusi sing bener-bener cocok. Mungkin luwih pas, yen pengeluarane dhewe luwih awak dhewe pindahke meneh neng perkoro sing luwih penting. Misale, dana kanggo pengembangan produk, awak dhewe pindahke neng dana kanggo pemasaran.


Saiki, akeh wong sing ora dolan gem seko konsol utowo komputer. Saiki uga akeh wong sing dolan neng gawai utowo neng HPne dhewe-dhewe. Ben awak dhewe nyaman dolan neng HP kui ono beberapa hal sing kudu awak dhewe gateke. Sing kesji, awak dhewe kudu mastike HP sing awak dhewe duwe kui sesuai karo spesifikasi gim sing arep awak dhewe dolanku kui. Yen ora cocok, ojo dipeksake. Kui iso marake HP gampang rusak. Sing keloro, pastike HPne dhewe batune kebak. Yen awak dhewe ketekan batu pas lagi asik-asik dolan kui, rasane malesi banget. Terus yen awak dhewe dolan karo ngecas kui marake HP gampang rusak uga.


Pempek utowo empek-empek iku panganan khas teko Palembang. Pempek iki terbuat teko daging iwak sing digiling terus dicampur tepung kanji utowo tepung sagu, mbari ngono dicampur karo bahan bahan liyane koyok ndhog, bawang putih, micin, ambek uyah. Biasane pempek disajekno ambek kuah cuka sing rasane asem, manis, ambek pedes. Saiki nang ndi-ndi wes akeh sing dodolan pempek. Tapi tetep gak onok sing isok ngalahno mantepe rasa pempek asli Palembang langsung. Roso pempek sing didol teko Palembang langsung iku luwe sedep, gurih, terus gak amis. Dadi gawe awakmu sing lagi ndek Palembang, tukuo pempek sing akeh gawe oleh-oleh keluarga karo konco-koncomu sisan.


Pantai neng daerah Yogyakarta kui ono neng Kabupaten Gunung Kidul lan Kabupaten Bantul. Kawasan pantai sing paling gampang dijankau saking kota kui pantai sing ono neng Bantul. Salah siji pantai sing terkenal kui jenenge Pantai Goa Cemara. Jenenge kui dijupuk seko wit-wit  cemara sing pucuke ketemu. Seko adoh, formasi wit kuwe bentuk koyo pintu mlebu guwo. Seko parkiran tekan pantai kui awak dhewe disuguhke karo pepemandangan endah kui. Neng pantai kui, howo adem. Angin sing neng kono gede banget. Saking gedene, swara wong bengok wae angel krungune. Ombake neng Pantai Gua Cemara kui gede banget. Seko pengurus kawasane ngelarang pengungjung kanggo renang utowo dolan cerak bibir pantai. Pantai iki cocok banget kanggo liburan bareng keluarga.


Alquran niku isine penting banget kanggo umat muslim. Neng jerone, akeh pelajaran utowo aturan-aturan sing kudu awak dhewe ikuti supoyo uripe awak dhewe slamet donyo lan akhirat. Makane kui, penting kanggo awak dhewe ngajarke moco Alquran lan isine neng anak seko isih cilik. Carane kui, salah sijine iso nyetel muratal Alquran neng cerak anak. Anak ora kudu paham disik utowo langsung seneng pas pertama kali ngerungoke ayat-ayat suci kui. Paling ora sing, awak dhewe iso usahake kui ben anak terbiasa ngerungoke ayat suci. Senadyan anak kui ora mesthi senenn naging sak ora-orane, anak kui ora benci utowo risih pas kerungu kui. Luwih apik meneh, nyetel muratal kui pas anak isih neng jero weteng.


Pemerintah mulai nggalakake masyarakat nggunakake teknologi TV digital amarga mulai ketinggalan saka negara Asia Tenggara liyane. Ning ngendi wae, pemerintah mulai kampanye nganggo set top box TV kanggo kelancaran penyiaran. Nanging kelancaran iki ora didukung karo anggaran pemerintah marang digitalisasi kuwi. Akeh warga sing ora mampu tuku set top box lan kentekan set top box. Sing paling langka iki ana ning wilayah Jawa Tengah lan marai akeh masyarakat bingung, utamane sing ana ning kutha cilik. Stok alat digital iki angel banget ditemokake. Kamangka, kasus iki dadi bukti yen pemerintah kuwi sajane durung siap karo digitalisasi penyiaran, apa manh kanggo daerah pelosok.


Aku iku diseneni karo bapakku soale senengane moleh bengi terus pas wayahe kuliah. Bapakku iku wedi soale nek bengi iku pasti luwe bahaya ngono lah, opo maneh aku nganggo motor. Akhire diputusno aku kudu nggowo mobil nang kuliah. Dadi ben awakku luwe aman mbasio moleh e sampe bengi. Bahkan bapakku wes nggolekno aku kos anyar sing onok parkiran mobil e. Pas aku ngecek, dadakno kamar nang kos anyarku iku onok kulkas mini e. Jujur, aku sueneng sih. Soale kan aku arek e seneng masak dewe nek nang kos. Nek onok kulkas mini koyok ngono, aku dadi isok nyimpen sembarang kalir bahan pangangan nang kono dan gak atek nyampur karo nggon e penghuni kos sing liyane.


Bedo ambek adikku sing buenci banget ambek coklat, aku buenci banget ambek sembarang olahan rasa vanila, terutama ombenan. Teko ambune tok ae aku wes gak seneng, pas dipangan tambah marai benci pindo saking eneg e rasane. Dadi bapakku nek nukokno milkshake kadang bingung dewe soale selera anak-anake bedo. Sing siji benci coklat, sing siji maneh benci vanila. Tapi yo yaopo maneh ya, selera uwong gak isok dipadakno kabeh. Tapi untunge suwe-suwe bapakku isok apal dewe, nek kate nukokno milkshake, aku sing rasa coklat terus adikku sing rasa vanila. Nek tuku jus pun kudu nganggo susu kental manis sing bedo, aku nganggo sing rasa coklat dan adikku sing rasa vanila.


Yen arep buka usaha kui, awak dhewe ojo golek usaha sing menurut awak dhewe bakal entuk bati sing gedhe. Kudune awak dhewe gawe usaha sing awak dhewe gelem ngelakonine. Buka usaha kui pancen kudu golek bati, luwih gede luwih apik. Nanging yen usahane kui marake awak dhewe kesisko kui uga ora apik. Soale, salah siji aspek sing penting seko dodolan kui konsisten. Ono opo wae, pokoke dodolane kui kudu lanjut. Yen misale usahane kui ora sesuai karo minate dhewe, kui iso ganggu konsistensine dhewe. Awak dhewe ora entuk motivasi sing luwih. Siji-siji motivasine dhewe kui mung pengen entuk duwit akeh. Padahal, duwit kui ora bakal teko secepet opo sing awak dhewe bayanke, tetep ono proses sing dowo sak durunge entuk bati.


Mangan ora mangan sing penting ngumpul. Paribasan Jawa siji iki nandaake wong Jawa iku guyup lan seneng srawung. Ora ana panganan yo srawung, apa maneh ana panganan. Minggu iki Ibu Tuti nduwe hajatan nyunatke anak mbontot e. Amargo kuwi, Bu Tuti nganakake walimahan utowo kerep disebut ngambeng karo wong Pekalongan. Ana panganan sing khas saben ngambeng. Panganan iki kudu ana, ora keno ora. Panganan sing dimaksud yaiku sega berkat. Sego berkat iku sega sing lawuhe ayam utowo daging, tempe garit, ndog ayam godhog, lan megono. Megono iku salah siji panganan khas Pekalongan sing bahan dasare cecek utowo nangka enom. Sego berkat ikilah sing kerep dinteni wong-wong nalikane ana ngambeng.


Aku melok ibukku sembayang terawih nak masjid sebelah omah. mari semabayang aku katene langsung mulih . dilalah jarene ibukku mari sembayang terawih iku onok khotbah e . akhire aku lungguh maneh ngerungokno khotbah iku mau. khotbah iki mau bakas perkoro wong wong sing onok ndek neroko. wong seng khotbah dino iki mau wong e suarane banter ora lirih, awak e wonge yo gedhe dhukur. masio aku onok baris mburi isih ketok wonge. wonge yo rupane ganteng alis e kandel . wonge yo oleh jelasno suarane cetho kata-katane yo apik apik dadine wong wong sing ngerungokno iki ora ngantuk. aku mari kerungu khotbah koyok ngunu mau langsung sadar wedhi ngelakoni sing elek elek. aku yo kepingin dadi wong apik melbu surga kaya sing dijelasno wak yai mau.


Jaman saiki, platform toko gawe dodolan online iku wes onok uakeh. Mulai teko Shopee, Tokopedia, Lazada, dan akeh liyane maneh. Tapi akhir-akhir iki, onok platform sing dadi pelarian gawe wong-wong sing senengane tuku online, yaiku TikTok Shop. Wong-wong iku mulai podo berpindah teko Shopee utowo Tokopedia iku nang TikTok Shop. Alesan paling utamane iku mergo TikTok Shop sek nyediakno gratis ongkir gawe pengiriman paket e. Mbiyen kan Shopee ambek Tokopedia iku sek onok, tapi saiki cara klaim kupon gratis ongkir e iku tambah ruwet. Ndelok TikTok Shop sing sek onok gratis ongkir dan klaim e luwe gampang iku sing marakno uwong dadi beralih nang kono kabeh.


HP kanggo bocah sing isih ning SMP lan SMA kuwi bisa dadi sarana mbantu pendidikan ning sekolah lan komunikasi uga bisa dadi babagan sing ngajurake mental uga ngerusak perilaku. Konten sing ana ning sosial media iki bisa ngewenehi pengaruh sing gedhe kaya pitutur sing kasar, pornografi, uga dolanan gim sing berlebihan. Akeh wong sing diwasa uga lali karo batesan umur sing ana ning ana sosial media. Kamangka, awak dhewe selaku wong sing wis diwasa kudune wis ngerti kanggo sapa informasi sing ana ning konten iki diwenehake, aja sampe melu ngerusak bangsa liwat konten sing ora sopan lan ngewenehi informasi sing salah lan bisa ngakibatake kerusakan moral.


Bapak kui disik tau duwe kamera. Merk kamerane kui Kodak. Dheweke ora kerep ngaggo kemera kui dadine aku sing luwih kerep nganggo. Kamera Kodak kui werno ireng. Kamera kui jenis DSLR. Aku pas kui, tekan saiki, aku ora patio paham soal kamera, disik aku mung waton jeprat-jepret wae, aku gak ngerti kamera DSLR kui opo. Opo ono jenis kamera liyane lan opo wae bedo antara siji jenis kamera karo sing liyane. Saiki, kamerane kui wis rusak. Wesi bagian lensane wis rodo penyok. Lensa kamerane uga luwih angel fokus saiki. Tutup lensane kui uga wis ilang. Lan aku uga wis lali neng endi dideleh kamera kui saiki.


Lemah nag Indonesia iki akeh sing ditanduri tanduran empon-empon. Jenise ambek khasiate yo macem-macem. Salah sijine, yoiku kencur. Kencur biasane iso digawe jamu beras kencur. Khasiate akeh, salah sijine digawe nambah nafsu mangan. Biasane diombekno nang bocah sing angel mangane. Tapi, opo bener beras kencur iso nambah nafsu mangan? Sampek saiki durung ono penelitian sing iso mbuktikno. Dadi iso diarani mok mitos tok.  Nek jare International Journal of Pharmacy and Pharmaceutical Sciences, kencur iku iso mateni uripe bakteri Lactobacillus acidophilus. Bakteri iki sing iso garai untu rusak. Sak liyane iku, kencur, empon-empon sing ambune nyengat iku, yo nduwe kandungan sing diarani paraeumarin, karo asam cinnamic.


Jamu duwe kasiat akeh banget kanggo kesehatan. Nanging ora kabeh seneng ngombe jamu. Elizh salah siji wong sing wegah ngombe jamu nalika lara. Akhire menawa lara, Elizh bakal tetep ngombe ombenan racikan Ibune kayata nalika lara watuk dheweke bakalan ngombe banyu anget sing ditambahi karo kecap lan jeruk purut. Jamu sing ora disenengi Elizh kayata jamu kencur nanging yen jamu sing asale saka sinom dheweke bakal seneng banget. Elizh wis ora seneng ngombe jamu nalika kelas 6 sd. Wektu iku Elizh lara ora arep mangan dadi diwenehi jamu temulawak nanging Elizh langsung mutah lan tekan kana Elizh wis ora gelem maneh ngombe jamu.


Biasane sak minggu pisan aku karo konco-konco mesti mangan nang warung padang. Mangan nang warung iku mesti dadi idolae bocah-bocah soale segone akeh ambek regane yo lumayan murah. Terus bocah-bocah iku mesti nag nang warung padang mesti deloki tulisane ambek poto sing bentuk rumah adat padang sing jenenge omah Gadang. omah adat iki ancene bentuke apik, soale ono lincip-lincipe angger pojoke. Sakliyane iku, omah iki koyok omah panggung sing tekele iku gantung ambek bentuke iku persegi panjang. Omah gadang iki akeh-akehe gelek dipetuki nag provinsi sumatera barat. Tapi saiki gambare rumah gadang yo gelek dipetuki nag warung-warung mangan padang sing ono nag endi-endi.


Lawan e perkembangbiakan generatif iku perkembangbiakan vegetatif. Perkembangbiakan iki diimplementasikan tanpa ngelalui proses perkawinan dan gak ngelalui biji teko induk e. Perkembangbiakan iki onok uakeh jenis e. Sing luwe penting, perkembangbiakan vegetatif iku uakeh pol manfaate gawe menungso. Alesane iku onok akeh. Siji, taneman teko hasil perkembangbiakan vegetatif iku isok seragam dan identik karo tumbuhan induk e. Loro, penyediaan tumbuhan bakal luwe cuepet. Telu, hasil perbanyakan kehindar teko penyakit tanah pas lagi pembibitan utowo istilah liyane kehindar teko seedling soil borne diseases. Papat, ndek pirang jenis perkembangbiakan e, tumbuhan e dadi luwe murah. Terakhir, kemungkinan tumbuhan sing heterozigot diperoleh tanpa onok perubahan genetik.


Maulid Nabi Muhammad utowo biasa disebut Maulud iku peringatan kelahiran Rasulullah Muhammad SAW sing jatuh nang tanggal 12 Rabiul Awwal nang penanggalan Hijriyah. Peringatan iki yaiku ekspresi kegembiraan ambek penghormatan nang Rasulullah Muhammad SAW. Nek nang Indonesia, akeh banget tradisi sing dilakoni dan biasane ben daerah iku bakal- bedo-bedo. Tapi tujuane mek siji, yaiku ngerayakno dino kelahirane Rasulullah Muhammad SAW. Mbasio bedo-bedo, onok siji sing gak oleh dilakoni pas dino iki, yaiku poso. Poso pas Maulid Nabi iki onok sing ngarani haram. Dan ancen dasare, ngelakoni poso pas perayaan gedene agama Islam iku gak oleh. Malah awak dewe dianjurno gawe berpesta. Dadi nek pas acara Maulid Nabi, rayakno pol polan ae rek.


Dodolan klambi ning pasar kuwi pancen angel kanggo Anggi amarga dekne uga ora oleh pelanggan sing tetap. Dhuwit modal iki terus-terusan entek amarga kudu mbayar sewane toko lan mbayar karyawan. Amarga akeh rugi, Anggi nutup tokone. Ben ora tambah rugi, Anggi sinau carane dodolan saka sosial media. Jebule, tokone Anggi iki malah rame ning sosial media lan dekne nduwe langganan sing gelem melu ngedol dagangane. Kamangka wis kadung kepenak dodol ning omah, Anggi saiki ora buka lapak ning pasar maneh. Dekne ngundang kanca-kanca sing kerja bareng lan saiki mbangun toko online  kanthi tokone saiki rame lan mulai ngadek maneh senajan wis tau rugi.


Omah tahan gempa yaiku omah sing strukture bisa tahan saka goncangan. Omah tahan gempa iki bisa nahan jenis getaran saka tanah ben ora ndadekake tambah rusak ning bangunan. Omah tahan gempa iki bisa irit biaya kanggo ndandani yen wayah ana gempa sing gedhe lan komponen sing penting iki ora kanthi ceblok lan uga nibani wong sing ana ning jerone. Sing paling penting saka omah tahan gempa iki yaiku struktur beton sing kudu digatekake. Ngecor beton iki kudu padhet lan kebak amarga beton sing isih ana ruang udara iki bisa marai gelis ambruk. Pengecoran iki kudu ana tahape, yaiku saban 1 meter lan yen wes rampung, pengecoran iki dibuka 3 dina sak uwise ngecor ben kuat.


buah naga kui uwoh sing bentuk e unik. Seko pohone wae wis unik. Pohone kui koyo wit kaktus. Woh dewe kui bentuk e bunder. Wernone abang rodo enom. Neng kulite kui koyo ono semacam sisik-sisik sing wernone podo karo kulit wohe nanging ning ujunge werno ijo. Mergo kui woh kui disebute buah naga. Mungkin neng bayangane wong-wong, yen nogo ono endogke bentuke bakal mirip koyo woh eksotis kui. Yen werno kulite kui abang, jero awoh kui wernone macem-macem. Sing paling umum ono loro, werno abang utowo ungu lan putih. Buah naga sing abang kui kandungan banyune luwih akeh lan luwih legi. Senadyan buah naga sing putih kui luwih hambar nanging luwih cocok nek misale diolah dadi panganan.


Cilaka, cidra, lan terluka kui wis dadi sak paket karo olahraga. Bentuk olahragane kui iso opo wae, arep olahraga sing tim utowo sing dhewekan, awak dhewe duwe kumungkinan keno cilaka. Contoh sing paling gampang kui olaraga tinju, silat, utowo olahraga sing mirip-mirip. Neng ring utowo neng arena kui wong bakal keno polo karo lawane. Kui ora iso dihandari mergo kui tujuan seko olahragane. Atlete kui iso ngalami werno-werno cidro, koyo memar, balung irenge patah, rusuke retak, gegar otak, lan iso wae atlet kui mati mergo pertandingan sing dilakoke. Kui uga iso kedadeaan neng olahraga liyane, misale neng bal-balan atlet bal kui iso wae kesepak tim lawane. Neng olahraga mlayu utowo renang uga iso, wong kui iso wae ciloko mergo kekeselan latian.


Yen kowe dolan menyang Madura aja lali mampir bukit jaddih. Bukit kapur sing isih sepi iki lumayan apik kanggo lunga preian sekolah. Panggone uga ora angel ditemokake. Bukit Jaddih iki panggone ana ing Bangkalan pase yaiku ana ing Desa Jaddih. Senajan dalane kanggo nuju bukit iki rada terjal amarga pancen panggon nambang, nanging ora angel kanggo nuju Bukit Jaddih iki. Kaping siji, nyabrang sik liwat Jembatan Suramadu. Kaping pindho, yen nganggo sepeda montor bisa liwat dalan Labang supaya ora muter balik liwat Bangkalan sik. Nanging yen nganggo montor kudu muter liwat Bangkalan supaya bisa tekan Bukit Jaddih iki. Perjalanan sing suwi iki bakal keganti karo senenge nalika ndelok pemandangan Bukit Jaddih iki.


Dinda dolan menyang Bromo karo kanca-kancane. Nalika tekan ana ing Bromo, Dinda langsung nuju jaran kanggo numpak. Jaran iki bisa nggawa Dinda ning pirang-pirang panggon kayata spot kanggo ndelok srengenge sing metu utawa sunrise, kawah, padang savana, lan bisa disewa mung kanggo foto. Dinda ora wedi kanggo numpak jaran amarga jaran iki dudu kewan liar, nanging jaran iki salah siji kewan sing diramut karo masarakat Tengger utawa masarakat sing ana ing saubenge Gunung Bromo kanggo nggawa wisatawan muteri Gunung Bromo. Sawise pegel muteri panggon ing gunung Bromo, Dinda langsung njaluk difotokne karo jaran kanggo kenang-kenangan. Dinda uga ora lali kanggo bayar sewa jaran iki ing wong nduwene.


Nag awakmu tau delok sing jenenge gong utowo ludruk mesti awakmu ngerti alat musik siji iki yaiku gendang. Gendang utowo kendhang iku biasane diunekno nganggo tangan koyok dikeplak-keplak ngunu tapi ora atek nganggo bantuan alat liyane. Kendhang iki gelek dipetuki nang daerah Jawa Barat ambek Jawa Tengah. Lah terus piye nag pengen gawe kendang dewe.  Nag pengen gawe kendang yo kudu ngerti disek bahane opo ae kanggo gawe kendang yaiku Kayu Batangan utowo glundungan sing iso dibolongi wite, terus ambek lulang sing wes kenek utowo digawe ora lulang sing lagek nguliti teko kewan. Mari ngunu, kudu disiapno tali barang gawe naleni lulang iku maeng. Lah iku maeng bahan-bahane kendhang.


Saiki akeh wong sing seneng nandur maneh koyok wong tani, kadang saking senenge sampek tanduran sing ora iso nguwehi penghasilan ditandur, nah ketua kelompok tani nang desoku iku nyaranno nag iso nandur iku golek tanduran sing nag diicir iku iso nguwei hasil sing apik ambek sing iso dadekno penghasilan soale ben iso kenek gawe tomboh pegel. Yo ancene nandur iku nyenengno, tapi nag ora hasilno yo ora enak senenge, kejobo nag ancene wong iku wes duwe duwek akeh yo ora masalah. Dadi nag iso nandur opo-opo iku sing iso dadekno duwek ben nag wayai tanduran iku panen iso nguwehi manfaat nang wong sing nandur ben kenek gawe bondo ambek nandur maneh.


Carane urip nang gunung iku ancene sejene pol ambek carane wong urip biasa sing koyok nang panggonan biasane. Nah urip nang gunung iku wonge kudu duwe awak sing kuat soale panggonan iku maeng bedone pol keadaane, teko lemahe sing munggo medun ambek ora roto, terus diumeti ambek alas, mari ngunu panganan yo mok ono teko wit-witan utowo tanduran sing ono nang daerah kono tok, terus yo ora ono panganan sing teko pabrikan barang mergo ora ono trek iso munggo gunung. Terus nag urip nang duwur gunung sak liyane iku maeng yo kudu iso cepet nyesuaikno awak sak cepete mergo nag ora iso, yo bakal kewoen polahe urip nang gunun iku ora podo ambek urip nang panggonan sing biasane.


Nag delok mitos teko wisata telaga sarangan. Kenek diarane nag telogo iki duwe cerito sing aneh. Salah sijine yo iku nag ono pasangan sing podo seneng terus dolan mrene bakal pedot. Travelkompas.com tau oleh data teko pawang jaran sing ono nag daerah kono ambek nginfono nag kabeh pasangan sing podo-podo seneng terus pacaran ambek dolan nong enggon iku bakale pedot soale kenek kekuatan barang ghoib sing rupane kutukan. Tapi, ancene nag dolan nang endi-endi kudu duwe sopan santun nag ora pengen ono masalah sing dikarepno. Tapi sing jenenge mitos iku kenek dipercoyo yo kenek ora dipercoyo, soale jarene  yo ono pasangan sing dolan mrono tapi ora ono opo-opo. Mangkane sampek saiki akeh ae bocah-bocah enom karo pacare dolan mrono gawe rekreasi.


Sopo ae iku isok dodolan online. Platform sing digawe iku isok sembarang kalir. Gak mek nang Shopee utowo Tokopedia tok, tapi nang media sosial yo isok. Salah siji media sosial sing paling akeh digawe dodolan online iku Twitter. Alesane iku mergo barang sing didol iku luwe gampang digolek karo uwong teko fitur tagar e. Cara gawe dodolan nang Twitter iku koyok ngene. Siji, fotoen barang sing kate mbok dol. Loro, gaweo caption sing menarik. Telu, delok rego pasar, ojok digawe kelarangen. Papat, ojok lali cantumno lokasi dan isok di-checkout nang Shopee opo Tokopedia ta igak. Terakhir sing paling penting, cantumno sisan tagar sing berhubungan ambek barang iku mau. Mari deh.


Aku urip wis 24 taun. Selama kui, aku ketemu karo akeh wong. Seko akeh wong kui, ono beberapa sing dadi konco lan kenal lumayan cerak. Seko konco-koncoku sing cerak kui aku nemuke ono sing podo. Tabiate pancen bedo-bedo, ono sing kendel banget, ono sing pinter. Sing podo karo konco-koncoku kui dheweke podo pinter ngomong lan duwe konco sing akeh. Nanging sing paling podo kui, dheweke podo duwe ciri fisik sing miri-mirip, terutama neng rupane. Kulite konco-koncoku kui werno coklat koyo werno sawo. Bentuk sirahe kui lonjong nanging bagian pipine rodo ngotak. Aku bingung kui kenopo. Aku ngeroso lucu wae. Aku ora duwe konco sing akeh, nanging konco-konco sing ono kui raine rodo mirip.


Masio aku dudu Konghuchu, aku ya isih mengeti imlek amarga keluwargaku isih ana trah Tionghoa. Kamangka saban imlek, aku lan keluargaku ngumpul ning Semarang. Amarga aku ora sembahyang ning klenteng, aku lan keluargaku sing ora sembahyang marang klenteng, nyiyapakae panganan kaya permen, mie, dimsum, lan buah sing kudu ana ning wayah imlek. Kabeh sekeluwarga nganggo klambi abang amarga jare bisa mberakahi. Sing terakhir yaiku sing paling tak enteni amarga bagi angpao utawa amplop abang sing ana dhuwite. Ning keluwargaku, sing ngewenehi amplop kuwi sing wis rabi utawa sing wis kerja kamangka dadi simbol ngewangi sedulur sing durung bisa mapan ekonomine.


babagan promosi wisata sing kurang iki uga kedaden ning objek wisata Lembah Indah. Lembah Indah iki ana ning cedhak Gunung Kawi. Lembah Indah iki duwe akeh wahana sing bisa dadi salah siji sorotan ning wilayah Malang Kidul. Lembah Indah iki dibuka tahun 2019 lan nawarake macem-macem spot foto. Nanging, yen sing ditawarake mung spot foto ya ora bakal berkembang amarga wisata saiki sakliyane ngewenehi hiburan ya kudu ana edukasine. Lembah Indah iki bisa dadi luwih gedhe yen pemerintah Malang bisa ngewenehi dukungan sing gedhe kaya dana masyarakat, perizinan, lan promosi amarga promosi wisata isih kurang. Perbaikan dalan ya kudune bisa dilakoni ben pariwisata iki tambah kondhang.


Melukat kuwi salah swijining tradisi sing ana ning Bali kanggo ngilangake rasa stres, ngeresiki Jiwa sing susah, lan uga mbuka aura ben pikiran luwih seger lan kuwih kepenak didelok wong. Upacara iki dilakoni karo umat Hindu, nanging amarga manfaate sing gedhe miturut terapis jiwa, melukat iki bisa dilakoni karo wong saka agama liya. Melukat iki kaya semedi, nanging ana media lan uga pakar ben awak dhewe luwih ngerasa tenang lan oleh sugesti positif. Melukat kuwi saka tembung sulukat. Su kuwi artine apik, lukat kuwi proses nyuceni apa sing elek ning awak. Melukat iki biyasane dilakoni massal utawa ana wong akeh sing dibarengake.


Jarene wong nag desoku bayem iku apek gawe tambah darah, terus akeh vitamine. Tapi saiki akeh wong desoku ngadohi bayem soale akeh sing duwe asam urat. Aku dewe yo heran lapo'o sayuran bayem sing akeh gizine ora apik. Sak wise aku takok koncoku sing ahli gizi, tibak'e bayam duwe kandungan purin sing lumayan gede mangkane wong sing duweh asam urat ora oleh mangan bayem. Ket iku wong nag desaku ora ono sing icir bayem. Tapi saiki malah akeh sing icir buah-buahan contone koyok pelem. Jarene salah sijine tonggoku, pelem iku enak rasane nyegerno, opo maneh nag pas ketigo enake pol. Yo aku percoyo ae se, soale nag pas ketigo mesti pelem-pelem podo akeh sing mateng terus diganyang nag awan-awan enake pol.


Ibuku utowo wong-wong sing neng generasine kerep cerito yen pas kui radio kui lagi jaya-jayane. Disik wong iso terkenal utowo dikenal seko dadi penyiar radio. Saiki penyiar radio sing arep terkenal kui kudu pindah-pindah neng media liya, koyo neng Youtube utowo siniar misale. Penyebab radio ora akeh diminati saiki werno-werno. Salah sijine, wong saiki luwih seneng delok konten sing ono gambar lan swarane, ora mung swara tok. Konten video sing cekak sing wong podo seneng saiki kui ora iso digawe karo radio. Radio kui media sing ngandelke swara dadi ora mungkin ono gambar lan video ditampilke. Nanging, dudu uga radio kui bakal mati. Radio bakal tetep ono nanging mungkin bakal berubah akeh banget seko taun-taun 2000-an.


Akeh wong sing seneng ambek keripik gedang, termasuk aku yo seneng karo keripik siji iki. Sakliyane regane murah, kandungane yo lumayan apik. Nag jarenen situs sehatq.com, keripik gedang iku duwe kandungan koyok, kalori, protein Karbohidrat, serat, gulo, lemak, lemak jenuh, kalium, ambek vitamin B6. Dadi, vitamin-vitamin iku maeng lumayan manfaat kanggo awak dewek kabeh. masio vitamin iku maeng ora sepiro akeh nag dibandingno ambek gedang sing asli durung diolah, tapi vitamine yo lumayan akeh. Terus ono maneh keripik sing kandungane yo lumayan akeh, koyok keripik mlinjo sing duwe kalsium, protein, zat besi, ambek fosfor. Tapi ora kabeh wong seneng ambek keripik iku soale rasane sing pahit, termasuk aku yo ora seneng ambek keripik melinjo. saolae rasane pahit.


Crita Malin Kundang yaiku crita saka Sumatera Barat sing nyeritakake akibat durhaka marang wong tuwa. Crita iki uga duwe kemiripan karo crita sing ana ning asia lan khususe daerah-daerah rumpun Melayu kaya si Tanggang. Crita rakyat iki uga tau didadekake ilustrasi ning prangko Indonesia taun 1998. Alure crita iki yaiku Malin lan ibune sing mlarat. Banjur Malin melu kapal pedagang sugih lan dadi pegawe. Amarga nasibe apik, Malin dirabi karo anak juragane. Pas wis sukses, Malin balik nang kampung lan ora ngenali ibune. Kamangka ibune ngewenehi sabda banjur kapale kegulung ombak lan Malin dikutuk dadi watu. Watu Malin kundang iki ana ning Pantai Air Manis ning cedhak Kutha Padang.


Menungsa sing siaga kuwi yaiku sing ngerti kepiye kondisi omah lan alam sing ana sekitare saiki. Wong sing peduli karo alam kuwi mesti bakal bisa maca tandha bencana kaya anane gunung mbledhos, tsunami, lan uga sak panunggale. Wong kang peduli alam kuwi kudune ya bisa peduli marang awake dhewe lan bisa nyusun rencana kanggo ngurangi risiko bencana. Persiapan kanggo ngurangi risiko bencana iki uga akeh kaya sinau babagan bencana sing arep teka lan uga nyiyapake kelengkapan kanggo ngilangake rasa kuatir. Amarga kuwi, ning jaman saiki sing akeh bencana, awak dhewe kudu dadi wong sing waspada lan uga wong sing peduli marang lingkungan.


Sak liyane cedera otot, onok sisan cedera tulang sing isok dialami ambek sopo ae. Salah sijine iku patah tulang nang bagian lengen. Salah siji penyebabe iku mergo pas olahraga, onok benturan nang bagian lengen terus onok tekanan berlebih sing marakno tulang iku akhire putung. Nek wes krungu onok muni “krek!”, langsung lakoni penanganan pertama gawe korban iku mau. Salah siji sing efektif iku ngestabilno posisi lengan sing putung iku mau. Carane ngene. Siji, dekek belat nang ngisor karo duwur lengan iku mau. Loro, bebet nganggo kain utowo perban gawe nahan belat ben gak geser. Nek wes ngono, baru telpon tenaga medis sing luwe ahli.


Ndelok film iku biasane penggawean sing delok cerito sing ono nag layare TV, Bioskop, Utowo sak jenise iku maeng. Tapi saiki delok Tv iso teko endi-endi soale jamane wes maju. Ndelok Film saiki wae yo wes iso teko Hp sing penting Hp iku maeng ono internete. Ndelok film iku iso didadekno penggawean alternatife nag awak dewe ngeroso pegel ambek aktifitas sing sakbendinoe mbok lakoni. Ndelok film iku aktifas sing asline iso ngilangno stress soale iso hibur awak. Terus delok film saiki yo gampang soale iso didelok nang endi-edni terus regane yo murah. Ora angger murah tok ndelok film saiki iso macem-maceme yo akeh, ona sing film action, film cerito, film dokumetary, ambek liyan-liyane karek milih dewe endi film sing mok senengi.


Salah siji alesan kenopo bisnis-bisnis cilik kui cepet bangkrut utowo ora berkembang-berkembang kui mergo bisnis kui keakehan pegawe. Biasane bisnis-bisnis ciliki iki sing duwe wong deso sing ora duwe pengetahuan akeh perkoro jalanke bisnis. Biasane dheweke kerep dititipi sedulur utowo tanggane wong-wong sing lagi butuh gawean. Mergo ora ngerti bisnis kui, wong sing duwe bisnis cilik iki ngiyani wae. Niate awale pengen nulungi dulur lan tetonggone. Dheweke mungkin percoyo banget yen bisnis bakal gedhe. Dheweke durung iso ngebayangke yen keakehan wong sing dititipi kui gawe buntung usahane. Makin akeh pegawene artine uga makin akeh biaya gaji sing kudu dheweke toke. Padahal bisnis kui mungkin tetep iso mlaku ngango seporo jumlah pegawene sing saiki.


Fasilitas kuwi dadi salah siji babagan sing penting kanggo nonton olahraga. Salah sijine yaiku anane stadion amarga stadion iki layanan umum sing wajib oleh anggaran saka daerah lan negara. Stadion sing paling gede ning manca negara yaiku Narendra Modi Stadium. Narenda Modi Stadium iki ana ning India, yaiku Ahmedabad. Stadion iki dudu kanggo olahraga bal sepak, nanging kanggo olahraga criket. Stadion sing duwe kapasitas 132.000 penonton iki dibangun taun 1983 lan dipipimpin karo federasi cricket ning India. Banjur stadion iki ditutup kanggo dibangun maneh wiwit Februari 2020. Ambane stadion iki yaiku 63 hektar lan akeh banget fasilitas pendukung sing ana ning jerone.


Mulai usaha konveksi iki mbutuhake proses sing suwe amarga awak dhewe kudu paham tren lan ora bisa asal mbuka distro utawa toko klambi. Awak dhewe kudu ngerti perkembangan pasar nanging uga bisa konsisten marang identitas lan ciri khas ben bisa dadi jujugan karo wong sing arep tuku. Sing dibutuhake saka industri konveksi iki yaiku kepercayaan saka pengusaha marang penjahit lan wong sing tukang gambar utawa desain klambine. Banjur dadi pengusaha konveksi iki kudu kreatif lan uga pinter promosi marang sosial media ben wong padha ngerti babagan bisnis iki. Kamangka, bisnis iki ya bisa diomong angel-angel gampang amarga butuh wong sing gelem telaten.


Aku tau delok video robot sing iso gawe sego goreng dhewe. Kui ono neng salah siji restoran sing ono neng Singapura. Robote kui dudu robot sing bentuke koyo wong tenanan lan masuk sego goreng koyo koki-koki. Robot kui luwih mirip koyo blender. Dadi neng tengahe kui ono wajan biasa. Neg sampinge wajan kui ono wadah-wadah kanggo deleh bahan-bahan sego gorenge. Bahane kui diseleh karo pegawene sesuai koro pesenan. Mengko, bahan-bahane kui ditumpleke dadi siji neng wajane. Mengko ono robot sing bentuke koyo tutup mingkup neng wajane. Neng ngisore tutupe kui, ono alat piranti sing nganggo ngaduk bahan-bahane mau kanthi rata.


Jaman saiki, media gawe moco buku iku wes macem-macem. Opo maneh saiki iku jaman wes serba digital, dadi buku pun onok bentuk digitale. Buku digital mau jenenge e-book. Platform sing nyediakno e-book sing legal iku yo onok akeh, salah sijine Google Play Books. Cara moco buku teko kono iku gampang. Pertama, gawe akun disik dan verifikasi akunmu. Mbari ngono, klik nang bagian pencarian, dan golek buku sing kate mbok golek. Semisal awakmu kate nggolek cerita rakyat, golek ae nganggo judule. Nek ketemu, klik gambar bukune dan pilih metode pembayaran gawe bayar buku iku. Nek wes mari, awakmu wes isok moco e-book iku dengan aman dan legal.


Game aspalt 8 iku ancene apike megilan soale montor-montore sing digawe iku koyok nyoto, terus lintasan ambek panggonan sing digawe balapan yo macem-macem ambek pemandangane maeng apike megilan. Nag sing garai aku seneng ambek game iki yoiku montor-montore sing ancene iku termasuk montor sing larange megilan. Masio aku durung iso duwe tapi nag nang game mesti iso gawe montor iku. Tapi senggarai eman teko game iki yoiku ukurane sing gedene orambloko, tapi iku sih lumrah opo maneh gambar sing ono nang game iki apike ora karuan dadi yo rodok apik lah. Terus ono maneh sing garai eman yaiku butoh RAM sing gede soale kanggo ngelakokno game maeng.


Jare sopo ngombe kopi iku ora apik gae kesehatan mergo ngandung kafein dukur? Nyatane, kopi yo nduwe akeh khasiat digawe kesehatane awak. Jare akun Halosehat, kopi nduwe manfaat ono 7 kabehe. Siji, kopi apik kanggo kesehatane jantung. Wong sing ngombe kopi 4 cangkir ben dinane dipercoyo iso ngurangi sampek 20% resiko stroke timbangane wong sing gak ngombe kopi.Sing kelara, penelitian teko Europan Journal of Clinical Nutrition yo nyataknno nek wong sing gelek ngombe kopi luwih enak awak'e dibanding sing ora ngombe kopi. Telu, kopi iso ngurangi resiko diabetes tipe 2. Papat, kopi apik kanggo kesehatane otak. Lima, kopi apik kanggo kesehatane ati. enem, kopi iso digawe ngurangi resiko kanker. Pitu, kopi yo iso digawe ngurangi resiko batu empedu. Ngombe kopi tetep ono aturane, yaiku kudu pas dosise, sedino dibatesi mek 3-5 cangkir/400 mg kafein ben dinane tergantung umur lan kondisi kesehatane awak. Mergane iku dianjurno ngombe kopi sing pas dosise.Ayo ngombe kopi . sak liyane kenek gawe tombo ngantuk yo apik kanggo kesehatan.


Panganan sing bahan dasare aci kui akeh banget. Ono sing jenenge cimol. Ono sing jenenge cilok utowo aci dicolak. Ono sing jenenge cireng utowo aci digoreng. Nanging durung suwe iki, aku nemu olahan aci sing menurutku paling enak. Jenenge cilor utowo aci telor. Olahan aci siji iki duwe tekstur lan roso sing unik. Bayangke perbaduan kenyele aci karo gurihe endog kecampur neng jero mulut. Gurih seko telor sing wis nempel neng acine kui tetep ono neng sak ben kunyahane. Dimbuhi, bumbu-bumu micin sing rasa balado karo jagung bakar kui marai rasane soyo nendang. Nanging tuku cilor iki ojo akeh-akeh ben ora eneg.


Ibadah sunnah sing isok dilakoni kapan ae gawe umat Muslim iku akeh banget. Salah siji sing tak rutini iku sholat dhuha. Awale iku mergo aku nganggur dan gak lapo-lapo pas marine lulus kuliah. Nang omah kerjaanku selain ngelamar kerjo yo mek luntang-luntung. Ambek mamaku, dikongkon ngelakoni kegiatan sing bermanfaat dan isok berpahala. Akhire aku disarano karo mamaku gawe sholat dhuha. Awale aku males banget, tapi tetep tak coba ngerutini. Awal-awal mek tak rutini rong rokaat tok. Suwe-suwe tak tambah dan saiki wes isok rutin sholat dhuha sampe wolong rokaat ben dino. Malah saiki nek gak sholat dhuha iku rasane koyok onok sing kurang.


Salah sawijining crita sing terkenal ning Jogja yaiku legendane Candi Prambanan. Candi iki dibangun abad ke-9 masehi lan alirane Hindu Syiwa. Candi iki dadi sesembahan marang trimurti utawa telu utama dewa Hindu. Nanging Prambanan iki uga diceritakake ning salah siji crita yaiku Roro Jonggrang lan Bandung Bondowoso sing sakti. Crita iki dimulai saka peperangan Kerajaan Pengging lan Kerajaan Baka. Amarga Prabu Baka gugur, Bandung Bondowoso mulai nyerang Pengging lan ketemu karo Roro Jonggrang uga seneng lan pengen ngerabi. Kamangka kuwi, Roro Jonggrang duwe cara ben ora bisa dirabi musuhe dhewe, yaiku ngongkon mbangun sewu candi. Nanging candi kuwi ora rampung ning candi ke 999, Roro Jonggrang dikutuk dadi patung kesewu.


Transportasi wisata saiki wes macem-macem,  salah sijine yaiku Bus Pariwisata. Kendaraan iki wes ono nag endi-endi, sing duwe transportasi iku yo wes akeh masio nag deso yo akeh. Nag awakmu pengen golek transportasi wisata sing cocok ambek awakmu, sing awitan golek'o info panggonan wisata endi sing ate mok parani soale kadang ono panggonan wisata sing ora kenek dilewati transportasi wisata sing gede. Mari ngunu lagek golek info nang konco-konco masalah transportasi wisata sing wes pengalaman tau wisata soale kadang ono transportasi wisata sing fasilitasi wes ora pantes di gawe wisata maneh. Terus cocokno ambek regane, nak iso ditowo sampek oelh rego sing cocok. Soale wong sing duwe transportasi wisata mesti yo pengen bati akeh.


Allah ora butuh salat utowo ibadahe awak dhewe. Allah kui zat sing Maha Kuasa, ora ono kekuatan liyo sing iso ngalahke. Yen awak dhewe, ora ngelakoke opo sing diperentah karo Allah lan ngadohi larangane, Allah ora bakal kelangan keagungane sebagai Tuhan. Yen kabeh menungso lan kabeh ciptaane ora nyembah meneh, Allah tetep ora bakal turun derajate. Sing butuh Allah kui, makhluk-makhluke, termasuk awak dhewe menungso iki. Awak dhewe ora biso ngopo-ngopo yen Allah ora berkehendak. Yen awak dhewe ngelkoke kesalahan lan doso sing gede, Allah bakal ono kanggo ngebusak doso-doso kui. Allah kui zat sing paling awal ono neng jagad iki, lan dadi zat sing terakhir ono neng jagad iki.


Saiki akeh wong sing ora sepiro rukun ambek tonggone mergone gaya uripe wong saiki iku wes seje ambek wong biyen. Saiki gaya uripe iku wes koyok wong sing mentingno awake dewe timbang wong sing ono nang pinggir-pinggire. Dadi nag ono opo-opo karo tonggone mesti podo nutupi kuping ambek moto. Mangkane karo perkoro iku maeng saiki wong-wong koyok nang perumahan gede iku biasane gelek ora ngerti tanggane timbang ngertine polahe yo gaya uripe maeng sing luwih mentingno uripe dewe timbang wong liyane. Asline sin genenge urip ambek tonggo nag iso yo kudu sing rukun ben nag ono-opo iku ngerti ambek nag ono opo-opo iso jaluk tolong ambek tonggone.


Pergelangan tangan iku paling rentan ngalami kondisi sing marakno rasa lara. Contohne nek pas tibo utowo nyusruk pas olahraga, iku pasti marakno bagian pergelangan tangan lara dan berpotensi cedera. Nek wes ngono, tangan iku kudu cepet-cepet dibalut disik sak durunge digowo nang Rumah Sakit nek misal kondisine nemen. Siji, siapno kain balute disik, dan bahane sing elastis. Loro, mulai balut ndek seputar jari pas ndek ngisor kepalan terus nutupi telapak tangan. Telu, lanjut balut sampe nang area sikut ben ngasilno kestabilan sing apik dan isok nyegah cedera luwe lanjut. Pastikno sisan ben balutan iku nutupi 50 persen teko balutan sak durunge. Terakhir, kunci nganggo pengunci balutan sing onok.


Salah siji game sing luawas pol yaiku Zuma. Zuma iku permainan teka teki gawe nyocokno ubin sing dipublikasikno ambek PopCap Games. Game iki nduwe level sing akeh, dan tambah gede level e tambah angel sisan permainan e. Cara gawe dolen Zuma iku koyok ngene. Siji, pertama kali game dimulai, engkok bakal akeh bal werno werni sing metu nang jalur garis e. Terus engkok kodok e iku bakal nyokot bal sing wernone bedo bedo. Loro, tembakno bal sing dicokot zuma mau sesuai ambek wernone nang barisan bal sing onok ndek jalur garis iku mau. Terakhir, lakoni terus sampe bal iku mau entek. Ojok sampe bal sing onok nang jalur garis iku kesedot ambek kodok e ben awakmu gak kalah.


Awak dhewe mending ojo ngelakoke hubungan konconan ning ono batine karo sopo wae. Maksudku, kui hubungan sing konco nanging mirip koyo yang-yangan. Kontekse neng Barat kui konconan nanging ngelakoke hubungan badan. Sing cetho kui, tetep neng jobo lembaga pernikahan. Soale, hubungan sing koyo ngono kui ora sehat menurutku. Iso wae pas ngalakoke kui sing wedho metheng lan sing lanang ora gelem tanggung jawab. Sebenere, kui uga iso dilakoke karo wong sing yang-yangan. Nanging neng hubungan konconan sing ono batine kui, statuse luwih ora cetho meneh. Kui luwih ora serius karo yang-yangan. Biasane iki dilakoke karo wong-wong sing ora gelem utowo wedi karo komitmen.


Kabeh agama kui duwe kitab sucine dhewe-dhewe. Kitab suci kui dudu mung dadi sekadar simbol seko agama kui dhewe-dhewe nanging mesthine dadi cekelan kanggo menungso sing beragama. Kitab suci kui isine mesthi beda-beda, merga kabeh agama kui duwe kepercayaan sesembahan sing bedo. Naning yen ono sing podo seko kitab suci kui kabeh ngajarke perkoro-perkoro sing apik lan ngilingke perkoro-perkoro sing olo. Neng jerone kui uga ono kisah-kisah seko jaman biyen, sing iso awak jupuk pelajarane, sing apik-apik awak dhewe terapke lan sing olo-olo awak dhewe hindarke. Makane, awak dhewe kudu moco lan nyinauni kitab sucine agamane dhewe-dhewe supoyo awak dhewe iso dadi menungso sing disayang karo Tuhan lan duweni tabiat sing apik.


Olahraga sing paling gambang ambek entenge pol nag dilakoni iku akehe pol, tapi ora kabeh wong iku ngerti nag iku termasuk olahraga. Olahraga iku maeng jenenge ngumetno gulu. Olahraga iki biasane pasepol kanggo nambani gulu sing kaku ambek sing kemeng polahe kakean penggawean. Carane oleh ngelakoni olahraga iki ya gampange pol yoiku carane kudu lunggoh terus awake kudu tegak ambek bahune iku maeng dilemesno, terus gulune maeng diumetno nang kiwo sak adoh-adohe, terus ditahan sampek sekitar limang menitan, terus nang sise sing tengen yo ngunu podo ae, terus ngunuku ora cukup mok pisan tok, tapi kudu dibolan-baleni sampek peng bolak-balik.


Nag angger ngeringekno nyanyian dangdut mesti keringi suarane kendang. Lah kendang iki asline alat musik tradisonal sing akeh-akehe ditemokno nang Jawa. Lah suarane kendang iki ancene enake pol, ambek duwe ciri khas sing ora ono nang alat musik liyane. Jarene koncoku sing tau naboh soale bocahe jurusan seni budaya, suarane kendang iku iso molah maleh karek sing naboh iku iso opo ora nabohe, nag ora iso nabohe yo dadi ora karuan suarane, iso-iso ora kenek diringekno kupinge wong. Mangkane wong sing naboh kendang yo kudu sinau disek ben suarane enak ambek ora bejatno kendange maeng soale kendang iku ono sing gampang jebol soale sing ditaboh maeng teko kulite sapi utowo wedos.


Wong urip sing nang deso saiki iku wes gaya-gaya ambek sombong-sombong polahe kenek gayae wong sing teko kota. Nah sing garai maeng yoiku ono ne budaya sing teko kota iku mlebu nang deso sing biasane digowo ambek bocah-bocah enom sing kerjo nang kota. Terus bocah-bocah enom iku maeng sing nularno budaya sing ora tepak iku. Nah akhire yo koyok ngeneiki dadine. Wong deso sing ora ero uripe wong kota tapi gayae ngalah-ngalahi wong kota. Nag wes koyok ngeneki kan ngesakno. Wong deso dadi korban budaya sing ora tepak iku maeng. Nah sak jane wong sing generasi tuo maeng iku kudu ngandani generasi enom sing rodok ora tepak maeng ben ora keblinger.


Ning kampusku, ana UKM sing khusus ngembangake hobi ngerakit robot. Anggotane uga akeh lan ora mung saka fakultas teknik. UKM robot iki seneng baget ngadakake pameran saban semester lan nggawe majalah khusus kanggo UKM robot. Banjur saban taun, UKM robot iki melu lomba ning tingkat nasional uga manca negara. Kancaku, Rika dadi anggota UKM kuwi senajan dekne kuliah ning Fakultas Ekonomi Bisnis. Rika iki bagian ngurusi proposal yen arep ana lomba. Nanging ya suwe-suwe Rika sinau babagan cara nggawe robot saka kanca-kancane. Saiki, pas wis senior Rika dadi sing bagian ngawasi perkembangan UKM lan nggolek-ngolekake lomba kanggo anggota UKM kuwi.


Mesin cuci rong tabung iku nduwe jeneng liyo mesin cuci manual. Komponen sing onok nang mesin cuci iki onok akeh. Siji, display selector sing fungsine gawe ngatur sesi kumbahan. Loro, inner wash tube yaiku tabung sing digawe ngumbah klambi. Telu, pulsator sing fungsine gawe nyiptakno pusaran banyu gawe ngumbah klambi. Papat, spin tube yaiku tabung gawe panggon pengering. Limo, billows sing fungsine gawe nyatukno body tabung pengering bagian ngisor ambek motor spin. Enem, wash timer sing fungsine gawe ngatur wektu ngumbah klambi. Pitu, spin timer sing fungsine gawe ngatur waktu ngeringno klambi. Wolu, speed reducer sing fungsine gawe nggerakno pulsator. Songo, motor wash sing nduwe kecepatan rendah gawe nggerakno pulsator pas lagi ngumbah. Sepoloh, motor spin sing nduwe kecepatan duwur gawe ngeringno klambi. Sulas, van belt sing fungsine gawe ngehubungno motor wash ambek speed reducer. Rolas, case divi alias saluran pembuangan. Terakhir, selang pembuangan sing fungsine gawe ngguwak banyu bekas kumbahan.


Awak dhewe kudu ngewangi tonggone sing lagi keno musibah. Awak dhewe kudu ngelakoke kui mergo kui wong sing cerak karo awak dhewe lan awak dhewe uga kepengen ditulungi pas lagi keno musibah. Kanggo nulung tonggo sing lagi kesusahan kui ono beberapa perkoro sing awak dhewe lakoke. Sing kesiji, awak dhewe kudu takon disik neng wonge opo sing iso awak dhewe ewangi. Duwe inisiatif dhewe kui apik, nanging uga iso malah nambah ngerepoti wong sing keno musibah mau. Sing keloro, awak dhewe iso ngewangi tenogo neng omahe. Misale, ono tonggone dhewe sing anggota keluargane sedo, awak dhewe iso ewangi nganggkat kursi seko balai deso utowo ngerisik dalan ngarep omahe.


Nag pengen golek wisata alam sing nyempel terus panggonane apik yo dolan wae nang malang. Nag kono akeh enggon sing apik-apik terus ragene tikete yo murah-murah salah sijine yaiku pantai balekambang. Pantai iku duwe keunikan sing ora ono nag pantai liyane koyok contone  ono pulau cilik sing nag duwure ono Pura sing diarani "Pura Amarta Jati" yo podo ambek sing koyok nag bali asline. Cumak nang kene pantaine luwih asrih soale pengunjunge ora sepiro rame koyok nang bali sing wes bek ambek Bule. Terus pantai iki posisine nag daerah Balekambang, Sumber Jambe, Srigonco, Bantur, Malang, Jawa Timur. Terus nag pingir-pingire yo ono pulau cilik-cilik maneh sing jenenge Anoman ambek Wisanggeni.


Dino iki aku sak keluarga berangkat nang WTC, salah siji Mall nang Suroboyo sing ngedol sembarang kalir jenis hp. Tujuane mrono iku mergo adekku ketrimo nang kampus favorit e, wes ngono ketrimone nang jurusan pilihan pertamane. Bapakku nawari, gelem hadiah opo gawe ngerayakno iku mau. Adekku ngomong nek kepingin hp anyar. Makane saiki awak dewe kabeh onok nang WTC. Berhubung adekku wes nduwe daftar hp sing dikepingini, akhire de’e langsung njujuk nang iBox. Nang kono, gak atek suwe-suwe, adekku langsung milih iPhone 11. Pas didelok dadakno onok pilihan wernoe. Adekku langsung milih werno ungu enom alias werno senengane. Wes mari, teko kono langsung moleh soale sing digolek wes ketemu.


Sasando kuwi yaiku salah sawijine alat musik saka NTT sing dimainke nganggo senar lan dipetik kaya gitar. Alat musik iki bentuke sederhana yaiku saka pring sing ukurane 7 kanthi 30 cm banjur pinggirane ditutup godhong lontar kanggo panggon resonansi swarane. Bentuk penutup iki kaya lekukan-lekukan kaya piranti kanggo nampung banyu. Ning sasando iki ana sejenis senar sing maune digawe saka benang fifik. Nanging benang iki gampang pedhot banjur diganti nganggo serat godhong lontar. Bagian ndhuwur pring kuwi ana sing kanggo ngatur kendho lan kencenge dawai alat iki ben suarane ora fals. Ning pring kuwi ana senda kanggo ngatur nada saka sasando iki.


Hyperloop iki konsep sistem transportasi berkecepatan super duwur sing diajukno ambek wiraswasta sing jenenge Elon Musk. Hyperloop iki gerak atek nyiptakno tekanan sing rendah dan mungkino kapsul iku gerak nganggo kecepatan sing duwur. Konsep hyperloop iki diumumno pas Agustus 2013, sing nyakup usulan rute teko Los Angeles nang San Fransisco. Analisis awal nyudokno nek rute iku isok ditempuh dalam wektu 35 menit, sing berarti penumpang isok nempuh jarak 560 km atek roto-roto kecepatan 970 km/jam dan atek kecepatan penuh 1200 km/jam. Teknologi Hyperloop iki wes didadikno sumber terbuka ambek Elon Musk dan SpaceX, dan publik wes dijak gawe njupuk gagasan iku dan ngembangno luwe lanjut. Makane iku, pirang perusahaan iku wes dibentuk dan sekitar 10 tim mahasiswa interdisipliner lagi nyoba ngewujudno gagasan iki.


Menu panganan ning Jogja sing angel ditiru karo daerah liyane yaiku sambel goreng krecek utawa kerupuk kulit sapi. Krecek iki nggoleke angel lan ora kabeh daerah nduwe panggon kanggo produksi krecek iki. Yen wong arep nggawe sambel goreng krecek, ya krupuk iki kudu digawa saka Jogja amarga pengolahane wes khusus lan ora kaya krupuk kulit liyane. Ana sing njajal nganggo krupuk kulit merk liyane tapi ora berhasil amarga tekstue luwih alot lan ora bisa nyerep bumbu kaya krecek Jogja. Yen gudeg pancen akeh sing bisa niru, tapi krecek iki rada angel lan kudu duwe bumbu sing pas ben ora prengus utawa amis.


Ana wong sing ngilangake rasa stres liwat gim. Salah siji gim sing populer ning kalangane bocah nom jaman saiki yaiku Genshin Impact utawa Genshin. Genshin iki jenis dolanan bentuk video animasi sing nggawa para pemaine ning jero dunya digital sing wis dirancang nganggo fasilitas lengkap. Dolanan digital iki dirilis 28 September 2020 lan wis nduwe jutaan pelanggan ning manca negara. Indonesia iki uga akeh banget komunitas Genshin Impact. Komunitas iki mbahas cara main lan uga kekancan ning dolanan kuwi. Genshin iki akeh dipilih amarga ana dalan crita sing menarik lan cocok banget kanggo bocah sekolah kanthi wong sing wis umuran.


Pendidikan kuwi ora mung babagan sinau lan tugas sekolah sing ana hubungane akademik. Pertandingan olahraga ning sekolah iki uga dadi sarana kanggo ngewenehi edukasi babagan pentinge kegiyatan fisik lan sportifitas. Nalika para siswa rampung ujian, mesti ana pikiran sing sumpek lan bisa marai bosen sak durunge liburan. Amarga kuwi, guru lan para anggota OSIS nggawe alternatif acara sekolah kaya classmeeting yaiku lomba-lomba ning sekolah, salah sijine olahraga. Acara iki bisa dadi meriah yen ana dukungan para guru uga staf. Lomba iki bisa nuwuhake keakraban ning anggota kelas ben saling ndukung kanca masio ora kabeh melu tanding bareng ning lapangan sekolah.


Gado-gado iku panganan sing asline terkenal nang Betawi. Tapi saiki gado-gado gelek ditemokno nang endi-endi. Gado-gado iku isine ono irisane kupat, ditambah irisan  sayur seger koyok timun, tomat, kecambah, selada, kentang godog, ndog godok, tempe, tahu goreng, trus nduwure diwuwuri brambang goreng. Mari nggunu disiram ambek umbu kacang, trus nduwure ditambahi kerupuk urang utowo emping mlinjo. Gado-gado biasane dipangan pas wayah sarapan mergo garai warek, trus gizine yo akeh.  Protein, karbohidrat, vitamin, karo serat sing ono nang gado-gado apik kanggo nutrisine awak. Gado-gado mlebu panganan sing sehat mergo lengkap sayurane. Umume, regane ono sing 10 ewu sampek 15 ewu didelok teko nang ndi panggonane dodolan.


Mergo delok konco-koncoku munggah gunung, aku uga ngelakoke olahraga kui. Didelok seko foto-fotone neng media sosial kui ketoke pemandangan neng puncak gunung kui ketok endah banget. Rasane aku kepengen delok pemandangan koyo ngono langsungan. Aku uga pengen munggah gunung mergo perjalanan sing ora gampang. Ketoke kui, mungguh gunung kui abot banget. Aku seneng golek wates awakku saiki sepiro. Dadi aku iso ngebuktike neng awakku dhewe, aku kui wis kuat opo durung. Koyo sing tak omongke mau, munggah gunung kui rosone ora gampang. Sak durunge aku mutuske nganggo munggah gunung, aku kudu mastike kondisi fisikku. Aku ora entuk lara pas arep munggah lan staminaku wis kudu akeh. Supoyo pas lagi munggah, aku ora ciloko.


Arek SMA ku iku gak onok sing gak kenal karo martabake buk Tun. Bahkan martabak iku wes terkenal nang kalangan arek SMA liyane sisan saking enake. Wong e iku dodolane nang omahe dewe, dadi kadang nek pas rame kudu umpel umpelan. Mbasio ngono, sek tetep akeh sing tuku. Salah sijine sing wes langganan sisan iku awakku dewe. Dino iku, aku tuku martabak buk Tun sing ketepakan lagi sepi. Mergo iku, aku dadi isok akeh ngobrol karo buk Tun. Aku iseng takon, opo’o kok gak dodolan nang Ruko sing luwe jembar. Jarene enak dodolan nang omah ae. Urusan omah isok kecandak, dan tetep isok entok pendapatan teko dodolan martabak. Bener sisan seh. Aku dadi terinspirasi karo kata katane buk Tun iku mau.


Ana sawijining pantai sing nanging kurang dipromosekake karo pemerintah setempat, yaiku Pantai Gatra. Pantai iki ana ing wilayah Malang bagian kidul. Pantai iki kesohor amarga pemandangane kaya Raja Ampat nanging luwih cilik lan duwe medan sing luwih gampang ditemokake. Pantai Gatra iki duwe pasir sing warnane putih. Pantai iki sepi, resik lan isih alami. Ora kaya Pantai Balekambang sing rame, Gatra luwih sepi amarga kurang dikenal. Kudune Pantai iki bisa dadi lokasi iklan uga shooting film. Pantai iki termasuk pantai sing ongkos mlebune murah. Mangkane kuwi awak dhewe kudu majokake pariwisata iki. Ngunjungi, ngejak keluwarga lan ngadakke promosi ing media sosial.


Anggrek kuwi dadi kembang sing kondhang amarga jenis lan warnane sing apik. Ning Indonesia, Anggrek iki dadi kembang sing larang lan diminati wisatawan manca negara. Kamangka, pertanian anggrek iki potensine gede kanggo ekonomi. Cara ngembangake Anggrek iki nganggo metode cangkok amarga cepet banget ngembange. Cara cangkok anggrek iki yaiku milih cabang utawa ranting sing enom lan ora sepira tuwa. Cabang utawa ranting kuwi dionceki 5 kanthi 10 senti ben bisa nyerep nutrisi lan banjur diangin-anginke. Tutup cabang sing wis dionceki iki ditutup tanah lan sabut kelapa banjur ditutup plastik lan ditaleni. Saban dina kudu disiram lan yen akare wis tuwuh banjur bisa ditandur.


Bencana alam ancene ora kenek diprediksi kapan tekoe, nah awak dewek kabeh iku isoe yo mok nyiapno awak dewek kabeh tok kanggo ngadepi nag sak wayah-wayah ono bencana alam sing ate kedaden. Nah bencana sing gelek kedaden ancene banjir nag apan rendeng. Nah petugas BPBD iku akeh-akehe nyarano kanggo ngadepi perkoro iku karo sabar soale bencana iku wes dianggep cobaan, tapi koncoku sing gelek ngadepi iku nyaranno, nag barang-barang sing sekirane iku penting iku kudu disimpen nang panggonan sing sekirane ora kenek banjir mergone nak kenek banjir mesti angel golekane ambek urusane. Contone barang-barang koyok surat-surat sing berharga ambek liyan-liyane iku maeng.


Hayo, sapa sing saiki akeh sambat amarga akeh banget wong kang padha rabi?. Sasi Rejeb sasi akeh wong padha nindakake ngibadah rabi. Becekan akeh banget nganti akeh wong padha sambat. Becekan yaiku tetembungan kang mligi kanggo nyebut wong sing diulemi kanggo teka ing mantenane sing nduwe gawe. Adhate becek ing Udanawu, Blitar biasane nggawa beras lan dhuwit sing diparingke marang temanten. Ananging, jaman saiki wis rada beda. Bocah nom-noman milih menehi barang kayata spring bed, bed cover, set masak lsp. Mula, kanggo kanca-kanca sing ngrumangsani kanthonge wis tipis tips iku mau bisa dinggo tuladha. Nah, saiki dadi wis ora perlu alesan ora teka mbecek amarga bingung menehi cacahe duit pira, ayo padha nyumbang sak mampune.


Salah siji panggon wisata viral sing ana ing Indonesia yaiku Heha Sky View sing ana ing Gunungkidul, Jogja. Ing kene kira-kira saben dina ana kurang luwih 100 wong sing teka. Apa maneh nalika preian bakal luwih akeh banget. Wong sing teka biasane pengin ndelok pemandangan Jogja saka duwur. Soale yen sore nganti bengi pemandangane apik banget. Bisa ndelok lampu kelap kelip saka nduwur utawa ndelok srengnge sing mudhun. Nanging yen panggon wisata viral mesti ana kurange. Amarga sing teka wonge akeh banget, dadine kadang lali karo lingkungan. Wong-wong padha ngguwak sampah sak penake dhewe padahal wis disediakna tempat sampah. Mula, nalika ana ing panggon wisata ngendi wae ayo padha jaga karesika supaya panggone tetep resik!.


Nek awakmu pas nang Gym, pasti tau ndelok bal sing ukurane lumayan gede. Nek wong awam pasti ngirone iku mek gawe dolanan tok. Iku jenengen gym ball dan iku temenan digawe olahraga. Dadakno olahraga gawe gym ball iku akeh banget manfaate gawe ibu hamil. Siji, ngeredano loro geger. Loro, merbaiki postur tubuh ibu hamil. Telu, ngurangi tekanan ndek pinggul, geger, karo tulang mburi ibu hamil, dadi nek longgo nang kono iku isok luwe nyaman timbang longgo nang kursi biasa. Papat, mbantu nyeimbangno ligamen, tendon, ambek nguatno otot ndek area pinggul. Limo, mbantu ningkatno aliran darah nang rahim, dadi janin isok tumbuh optimal. Makane akeh banget dokter sing nyarano ibu hamil olahraga nganggo gym ball iki.


Ocha utawa teh Jepang saiki wis misuwur banget ana ing Indonesia. Teh ijo iki wis gampang banget digawe amarga wis ana ocha sing langsung dadi utawa instan. Kaping pisan, tuku ocha instan sing ana ing warung utawa supermarket. Kaping pindho, nggodhog banyu kanthi umup. Kaping telu, teh ijone sing wis ana kari dicam karo banyu panase. Teh ijo iki bisa diombe kanthi ditambahi gula nanging wong-wong luwih seneng yen ngombe teh iki tanpa nganggo gula supaya rasane isih asli. Nanging yen ora diwenehi gula bakal krasa puait pol. Teh ijo iki akeh banget kasiyate. Mula, yen kowe pengin jaga kesarasan aja lali kanggo njajal lan ngombe teh ijo iki.


Ning adat jawa onok sing jenenge kenduren tingkeban. ning acara iki akeh macem e panganan sing kudu onok ning acara iki. onok pitu macem e bubur onok bubur sruntul,bubur menir, bubur sengkala,bubur abang,bubur putih,bubur procot. onok tumpeng e sisan. ning tingkeban iki yo onok jajan pasar e wakeh macem e jajan pasar e wong jowo iki. wong wong yo nggawe rujak tingkep iki isine koyok buah buah , iki biasane sing disenengi wong wong. onok dawet e sisan . ora lali keleman e panganan iki isine telo, pohong lan polo pendem liane. wong jowo yen nggawe kenduren tingkeban iki mesti akeh tonggo kiwo tengen e sing diundangi kongkon nak omah e . biasane omah e rame rame tonggone lan dulure podo ngelumpuk dungakno sing kenduren lan mangan mangan jajan sing wis di kek i iku mau.


Cara dakwah Islam pancen ora oleh kolot lan kuna. Iki sing dilakokake karo Sunan Kalijaga. Salah siji wali sanga sing dakwah ana ing daerah Jawa Tengah iki nggawe cara dakwah sing efektif banget. Sunan Kalijaga nyebar lan ngenalake Islam ning masarakat daerah kono kanti budaya lan musik kayata wayang, gamelan, lan liyan-liyane. Cara iki jebule efektif amarga ora langsung ngilangi kebiasaan masarakat sing ana, nanging bisa kolaborasi karo budaya sing ana. Sunan Kalijaga uga mikir yen masarakat langsung diserang pendiriane, bakalan ora gelem. Salah siji lagu suluk ciptaane Sunan Kalijaga yaiku Lir-Ilir lan Gundul Pacul. Mula, ayo padha duweni toleransi sing gedhe kanggo urip damai karo wong liya lan supaya wong liya bisa kenal Islam luwih apik!.


Ndelok film wis biasa yen ana ing studio 2D. Kala wingi, Dina lan kanca-kancane njajal ndelok film ana ing studi 4DX. Film sing didelok yaiku flm NCT DREAM "In a Dream". Iki dadi pengalaman pertamae Dina ndelok film ing swasana iku. Nalika filme mulai, Dina lan kanca-kancane pada mbengok nalika kursine mulai obah. Kursine bakal obah nalika filme nayangke adegan sing ngetokke swara banter kaya adegan nyanyi utawa joget. Saliyane kursi obah, ing studio 4DX uga bisa ngetokke keluk saengga para penonton bisa ngerasa kaya lagi ning njerone film. Ndelok film ana ing studio 4DX senajan regane larang yaiku 220 ewu kanggo film siji, tapi Dina lan kanca-kancane seneng banget.


Ning al-quran, ana ayat sing njelasake babagan tresna marang Gusti Allah. Tresna marang Gusti Allah iki dijelasake ning surat Ali Imran ayat 31. Ning surat iki dijelasake yen tresna marang Gusti Allah, kamangka wong iki uga bakal diampuni marang Gusti Allah. Wong kang tresna marang Gusti Allah kuwi mesti oleh rahmat kang gedhe. Carane ya mung ibadah sing sregep lan kudu paham yen ana larangan-larangan sing diharamake lan ora oleh dilakoni. Wong sing tresna marang Gusti Allah iki bakal melu marang kabeh ajaran lan wahyu Allah. Kamangka kuwi, yen pengen slamet lan diampuni, awak dhewe kudu bisa dari wong sing tresna marang Gusti Allah.


Dr. Firanda Andirja Abidin utowo biasa dikenal sebagai ustad Firanda Andirja iki lahir nang Suroboyo tanggal 28 Oktober 1979. Beliau nduwe jeneng liyo, yaiku Abu Abdil Muhsin. Ustad Firanda iki ulama Salafi sing aktif ngisi macem-macem kajian Islam ndek Indonesia. Mbiyene tau melu ngerantau karo wong tuwone nang Sorong, Papua. Masa cilike dientekno nang kono. Baru pas lulus SMA, ustad Firanda lanjut kuliah nang Fakultas Teknik UGM program studi Teknik Kimia, tapi mek dilakoni rong tahun tok. Beliau luwe milih sinau agama nang Pondok Pesantren Jamilurrahman Bantul selama sak tahun setengah. Mbari ngono beliau lanjut kuliah nang Universitas Islam Madinah sampe nduwe gelar doktoral.


Kernete bis tibake yo ono sing ngulangi wong sing ate numpak ambek sing ate mudun teko bis. Padal sak ngertiku nag numpak bis iku roto-roto kernete yo menengae ora gelem ngulangi. Tapi yo apik se, kernet gelem ngulangi carane iku maeng, soale akeh wong sing tibo polahe numpak ambek mudun teko bis sing biasane ditumpaki wong-wong akeh. Nah kernet sing ngeneki asline perlu dikei jempol sing akeh solae gelem ngulangi ambek peduli karo penumpange iku maeng. Nah arang lo ono kernet sing koyok nginiki opo maneh jaman saiki, yo tambah arange megilan. Mangkane nag ono kernet sing koyok nginiki yo kudu diwei penghormatan lah.


Dodolan neng omah kui iso dadi salah siji pilihan kanggo nambah-nambah penghasilan sak ben sasine. Mungkin iso wae, awak dhewe iso entuk penghasilan sak ben dino. Nanging aku wedi ngewiwiti dodolan neng omah. Aku wedine yen gawe dodolan neng omah, garapan sing liyane dadi bubar. Sing awake pengen golek duwit tambahan, aku malah iso ditoke seko gawean sing tetep. Dudu ngerampungke perkoro, nek kedadenane koyo ngono, aku malah nambahi perkoro yen koyo ngono ceritane. Soale, gawe usaha sak cilik-cilike kui ora gampang. Ono akeh sing kudu disinauni lan uga ono akeh sing dikorbanke. Salah siji sing kudu dikorban kui wektu lan mungkin uga kesehatan. Yen aku wis kesel ngurusi usaha sampingan kui, wedine aku dadi keteteran neng gawean sing tetep.


Jaman SMA kelas siji biyen aku kerep banget numpak Transjogja mergo pas kui aku durung iso numpak montor dhewe menyang sekolah. Transportasi kui ora mung dieengo karo pelajar koyo aku, nanging wistawan sing seko luar Yogyakarta kerep nganggo bus ijo iki. Wektu kui jalur Transjogja mung ono 8. Saiki jalur sing diliwati Transjogja wis luwih seko 12 jalur. Seko jobo bis kui ora ketok koyo bisa anyar. Nanging isih nyaman ditumpaki. Kursi neng jerone isih iso diengo lan ACne lumayan adem. Biasane akeh neng awak buse kui, akeh stiker-stiker sponsor koyo Bank BRI lan Aqua. Saiki kondisi bis Transjogja luwih apik.


Bapak mesti nyritani aku sadurunge turu. Bengi iki Bapak crita babagan olahraga sing disenengi jaman cilikane biyen. Kawit cilik Bapak wis seneng olahraga, mulane awake bisa apik lan seger waras. Olahraga senengane Bapak yaiku panahan. Saben dina Sabtu lan Minggu Bapak budal menyang lapangan desa kanggo latian panahan karo kanca-kancane. Guru sing mulang panahan yaiku Cak Bandi, Pakdhene Bapak dhewe. Ing latian panahan, Bapak mesti dadi murid sing paling cepet kanggo mraktekna apa sing diulang karo Cak Bandi. Panahan uga ngeterna Bapak kanggo ketemu karo Ibuk ing lomba panahan tingkat nasional ana ing Jakarta. Bapak lan Ibukku padha-padha atlet panahan sing paling masyhur ana ing desaku.


Pas aku isek sekolah nang suroboyo, aku duwe konco sing teko macem-macem agamane, ono sing teko kristen, teko islam, ambek liyane-liyane. Jareku si ora masalah sing penting ora melok ibadahe. Lah pas iku desember, aku dolan nang omahe koncoku maeng ambek bocah-bocah tibak'e deke ora ono nang omah soale pas Natalan, dadi bocahe nang Gerejo. Terus esoke aku ambek bocah-bocah takon, piye natalane wingi? rame opo ora? terus bocahe jawab "yo ramelah". Terus koncoku sing sijine nguwei hadiah natalan nang bocahe. Terus bocah ngomong "Wah matersuwun yo, awakmu kabeh ancene bedo yo, masio aku nag kene ora podo mbek awakmu agamone tapi awakmu apike pol. Terus koncoku sing sijine jawa "Ora opo-opolah, agamone awak dewek kabeh mboh iku islam utowo kristen kan podo-podo ngulangi toleransi ambek kerukunan masio bedo agama".


Aku lan kanca-kanca UKM teaterku tau ngadakake acara malam keaakraban ing sawijining pantai ning Gunung Kidul. Pantai iki jenenge Pantai Siung. Pantai Siung iki adoh banget saka Kutha Jogja. Ombake gedhe nanging nenangake lan nyenengake amarga isi akeh karang lan pemandangane isih alami. Rasanya awakku lara kabeh nalika ning Siung numpak motor. Untunge bisa gantian motoran karo kancaku. Ning pantai siung kuwi bisa ngerasakake gelombang laut kidul sing gedhe nanging ora medeni. Ing kiwa lan tengen diapit bukit cilik sing bisa dinggo ndelok srengege wayah surup. Nanging aku lunga ning Siung pas lagi udhan dadi kurang bisa ndelok srengege kuwi.


Yen ngomongke omah adhat kabeh nek mesthi mikir omah kuna lan ketinggalan jaman. Nanging, enek salah siji omah adhat sing malah dadi inceran lan idhamane para kolektor lan nom-noman. Omah Joglo, omah adhat saka Jawa sing jaman saiki akeh dialih guna amarga klasik lan otentik. Omah Joglo saiki akeh direnovasi tatanan, pakem, lan gunane amarga kanggo kebutuhan marketing. Yen ditamatke, saiki akeh omah Joglo sing malih dadi panggon ngopi utawa nongkronge bocah nom. Omah Joglo sing katon gagah, rosa, kuna tur estetik yen didadekake warung kopi, tibakna nggawa aji mumpung ing sapira wewengkon. Nah, mula saka kuwi alih fungsi omah adhat kaya Joglo iki prelu banget ditiru supaya para generasi sesk tetep weruh. Mula, ayo kanca kabeh yen pingin mbangun usaha sing estetik  isa banget niru cara iki. Ngleluri adhat iya, gawa untung ya isa!


Jajanan Taiwan sakmenika saweg dados tren wonten Indonesia. Salah sawijing unjukan saking Taiwan ingkang kathah peminatipun inggih menika unjukan boba. Boba  menika raosipun kenyel. Bentukipun bunder alit-alit. Lumrahipun boba didadosaken campuran unjukan. Unjukan ingkang didamel saking susu maneka rasa dicaosi boba ingkang werninipun cemeng. Werni cemeng damel boba dados menarik pas dicampur unjukan ingkang werninipun terang, kados abrit, ungu, lan ijem enem. Lare enem kathah ingkang remen ngunjuk unjukan ingkang dicaosi boba amargi raosipun manis lan kenyel. Manisipun kapendhet saking raosipun unjukan ingkang didamel saking susu. Menawi boba didahar tanpa unjukan, raosipun anyep. Nalika dicampur, unjukan susu ingkang dicaosi boba raosipun pas. Boten manis sanget.


Natal taun iki keluargane Simbahku ngajak dolan ing Bali. Wis dadi tradhisi yen saben Natal iku aku lan keluargaku mesti dolan utawa plesiran. Ning Bali, tujuan utama wis mesti ana ing pantai. Panggon sing dituju nomer siji yaiku Pantai Kuta. Jam 3 sore aku wis siap kanggo dolan ing pantai sing duweni pemandangan srengenge sore sing apik banget. Kanggo bisa nikmati pantai kanti seneng lan asik ana carane. Nomer siji, aja lali nggawe handbody utawa sunblock supaya kulite ora gosong. Nomer loro, nggawe klambi sing nyaman kanggo dolanan banyu lan lemah pantai. Sing terakhir, aja lali nggawa panganan supaya bisa dipangan pas luwe amarga dolanan banyu mesti bakalan cepet luwe.


Nag wong jowo biasane wes ngerti sing jenege gong. Alat iki termasuk salah sijine alat musik tradisional sing biasane gelek gawe ngiringi wayang, tayup, ambek campur sari. Tapi saiki alat iki wes arang dikawe soale jarene bocah enom iku wes ora apik. Tapi sing jenenge warisan budaya kabeh iku ono artine mangkane alat iku digawe ambek dimainno karo wong jaman biyen. Saiki nag pengen ngelestarikno utowo alat musik iki ben tetep kejogo. Wong-wong kudune sadar ambek kebudayaan daerah, iku kabeh asline tugase dinas kebudayaan sing asline wes ditugasno karo pemerintah supoyo jogah kebudayaan sing ono nang daerah iku. Masio wes dianjurno, masyarakat yo kudu melok jogo menisan ben iso kompak.


Jaman saiki, yen arep nonton TV kuwi kudu nggatekake muatan acara lan muatan label sing ngewenehi informasi kanggo umur sing oleh nonton. Acara TV kuwi isine akeh maceme lan biyasane saban stasiun TV nduwe acara khas sing wis diprogram. Sing paling penting kuwi ya nggatekake kebutuhan acara TV kanggo anak, apa maneh sing umure durung mlebu TK. Wong tuwa bisa ndelok jadwal acara TV sing ana ning koran, internet, uga media liyane lan bisa ngapalake acara apa wae sing cocok. Yen wes ngerti jadwale, bar kuwi nggawe kesepakatan karo anak babagan jam nonton, acara sing oleh lan ora, uga jadwal sinau ben anak iso disiplin nanging ora ketinggalan acara TV.


Jaman saiki, sembarang usaha iku isok dimulai teko omah dewe. Jenis usaha sing isok dicoba yo onok sembarang kalir. Salah sijine iku jasa printing. Usaha iki pasti bakal akeh banget untunge, opo maneh nek awakmu urip nang area sing cedek karo kampus. Sing jenenge mahasiswa iku pasti nduwe tugas sing engkok hasile kudu dicetak. Terus gak kabeh mahasiswa iku nduwe printer dewe. Teko kono, para mahasiswa iki pasti nggolek panggon jasa printing gawe nyetak tugase. Jumlah mahasiswa iku pasti onok akeh puol, dadi bakalan akeh sisan mahasiswa sing nggolek panggon jasa printing. Teko kono, awakmu isok entok untung sing akeh teko omah dewe.


Nag endi-endi daerah sing ono nang indonesia iku mesti duwe lagu sing dadi cir khase daerah iku maeng. Lah salah sijini lagu daerah sing jareku iku enak dirungokno ambek pesane iku apik kanggo wong-wong utowo masyarakat yaiku lagu daerah sing teko Jawa Tengah sing diciptakno ambek Sunan Kali Jaga yaiku lagu Gundul-Gundul Pacol. Lagi iki ket biyen mula kat aku cilik iku wes terkenal. Sampek konco-koncoku iku gawe nyanyekno lagu iki nang ngarep kelas soale saking senenge pol ambek lagu ini. Masio lagu iku termasuk endek tapi jareku iki lagu sing paling enak direngekno, gampang diapal, ambek kata-katae iku ora ketinggalan jaman masio nganggo bosoe wong biyen.


Aku lagi enak-enak garap kerjaan. Moro-moro adekku iku ngampiri aku nang kamar dan ngeluh nek hp ne gak isok dinggo, padahal mbari ngene de’e onok kelas nang Zoom. Timbangane suwe, sementara tak silihi hp ku disik. Terus aku ndelok kondisi hp ne adekku sing temenan gak isok murup. Coba tak cas, tetep gak murup. Akhire aku langsung nggowo nang tukang service. Dadakno batrene bocor dan bocore wes nemen. Hal iku sing marakno hp ne adekku gak isok murup. Istilahe ngono wes gak isok ketulung dan kudu tuku hp anyar. Akhire nang kono aku sekalian nukokno adekku hp anyar, soale de’e kan butuh gawe sekolahe sisan. Tutuk omah, tak kekno iku hp anyare nang adekku. Awale de’e gak terimo soale gak seneng modele. Tapi aku langsung ngomel, penting diterimo disik ben awakmu isok sekolah.


Salah sawijining oleh-oleh sing ana ning Pekalongan yaiku kain batik. Batik iki bedha saka batik Jogja utawa batik Solo amarga motife nyeritakake uripe wong Pekalongan. Batik Pekalongan iki wis terkenal saka Kerajaan Majapahit. Wiwit 1958, batik wis dadi salah siji ornamen logo Kutha Pekalongan. Batik iki beda karo Jogja Solo sing pakeme kuat. Batik iki luwih manika warna kreasine amarga batik iki campuran saka budhaya Arab, Tiongkok, Jepang, lan Beland amarga Pekalongan iki salah siji kutha sing ana ning pesisir lor Jawa. Warnane uga luwih akeh maceme kaya ijo, kuning, abang, lan biru. Salah siji motif sing terkenal yaiku batik Jawa Hokokai, yaiku campuran Jawa lan Jepang.


Masak kuwi kanggone saperangan wong mbok menawa bisa dadi gaweyan kang ngaboti lan ngentekake wektu. Naging sak ora-orane, miturut penggalihku piranti masak kang bakal dakandharake iki kudu mbok duweni ana omah utawa kosmu. Siji, panci. Panci kuwi piranti masak kang wigati sebab gunane akeh, kaya nggodhog banyu, gawe mie instant, gawe lauk jejanganan, ngenget sayur kang ntas dituku apa dinei. Loro magicom. Ya wis mesthi perlu magicom sebabe kanggo masak sega, awit wong Indonesia mligine Jawa duwe pamanggih "yen durung mangan sega kuwi padha karo durung mangan". Telu, wajan utawa teflon serbaguna anti lengket. Piranti iki wigati banget kanggo masakan kang digoreng utawa ditumis. Mula yen duwe piranti masak, yen bisa anggone ngrumat kang setiti supaya bisa awet dianggo terus.


Jareku balapan motogp tahun 2021 iku ora rame blas opo maneh sing tahun 2020 soale Marquez ora iso melok balapan blas polahe tibo sampek tangane pedot. Nah kabe wong-wong sing seneng balapan nag sosial media yo cerito masalah iku, terus Rossi barang yo diprank ambek pabrik sing dibelo sampek pirang-prang tahun sing dadekno deke ora iso menang. Akhire akeh wong sing males polahe balapane wes ora seru maneh polahe ora ono sing nyalip-nyalipan, ambek ora ono sing wani banter-banteran koyok wong loro iku maeng. Akhire sing seneng maeng yo getune pol soale balapane wes ora rame blas akhire  balapan maeng maleh sepi opo maneh wayai pandemik tambah sepine pol.


Perkembangan jaman gawe laptop saiki akeh jenise. Perubahan kui ono mergo werno-werono tujuan wong gunake laptop. Laptop iso dibagi dadi beberapa jenis tergantung karo fungsine. Sing kesiji, laptop biasa. Ora ono sing spesial karo laptop iki, seko ukuran lan performani. Funsine kanggo sekadar ngetik-ngetik wae. Sing keloro subnote book. Iki laptop kanggo kerjo kantoran biasa sing kerep lunga-lunga. Laptop iki luwih enteng seko laptop bisa. Obote sekitar 0,8 kg tekan 2 kg wae. Sing ketelu, laptop campuran. Dadi laptop iki iso difungsike gawe laptop utowo layare iso dicopot ben iso digunake koyo tablet. Laptop kui bisane wis nganggo layar sentuh lan wis termasuk bolpen digitale.


Me Before You iku salah siji film drama romantis teko New York sing rilis tahun 2016. Film e iku tentang crito cinta antara Will, wong lanang sing cacat terus sifate dingin karo Lou, perawate sing ceria. Film iki dadi salah siji crito adaptasi novel sing apik. Aku gak sepiro seneng ambek genre film romantis soale roto-roto ceritane pasti menye-menye. Tapi film iki isok matahno penilaianku nang film romantis. Soale film iki blas gak menye-menye, kemistri antara pemaine yo apik, terus emosine yo dapet banget. Terus bagiku film iki rodo plot twist, karena biasane film romantis iku akhire pasti bahagia, tapi iki enggak, malah sedih karena pemeran utamane malah berpisah.


Gawean pelayan utowo pramusaji kui ora entuk disepeleke. Dadi pelayan kui ora gampang. Yen didelok gaweane pramusaji kui ono nyatet pesanan pelangangga, gaweke pesenanan, lan ngangkuti piring sing reged bar uwong rampung madang. Nanging awak dhewe sok lali, yen industri panganan lan minuman iki mlebu sektor jasa sing endi sukses opo orane tergantung seko pelayanan sing dideloke. Neng industri iki pramusaji melu megang peran sing penting. Gelem ora gelem sing dadi rupo restoran kui pelayane amargo pelayan kui sing ketemu langsung karo pelanggan. Dadi pramusaji kui kudu ngerti tata krama, boso sing digunake kudu sing alus, lan ora entuk sak penake dhewe.


ASIMO yaiku robot saka Jepang sing diproduksi karo pabrik elektronik lan motor Honda. Robot iki kalebu jenis humanoid utawa sing mirip menungsa. Robot iki wernane putih lan bentuke kaya astronot sing kerja ning luar angkasa. Robot iki dadi salah siji proyek Honda sing ngentekake wetu paling dawa nanging hasile uga sumbut. Robot iki dirancang taun 1986 lan mulai ditampilake taun 2000. Robot iki bisa ngelakoni akeh kegiyatan kaya manusia, yaiku mlaku, mlayu, obah, ngindari tabrakan, munggah lan mudhun tanjakan tanpa kontrol saka menungsa. Robot ASIMO iki diramalake bakal nggateni akeh penggaweyan umum ning Jepang kaya pramusaji, petugas bandara, lan sapanunggale.


Olahraga ekstrem kuwi dadi salah siji cara kanggo nantang adrenalin amarga olahraga ekstrem iki ngasilake rasa wani lan tantangan sing luwih gedhe. Olahraga iki uga ngilangi stres amarga kanggo wong sing seneng tantangan, olahraga iki bisa ngeculake stres sing ana ning sirah lan uga ndadekake awak luwih semangat. Olahraga ekstrem iki kaya beladiri, bungee-jumping, nyilem, lan sak panunggale. Nanging, olahraga ekstrem iki uga rawan anane kasus doping utawa konsumsi obat sing ning nduwur ambang wates kanggo nambah tenaga lan ora gampang kesel. Kamangka, kanggo olahraga sing ekstrem, panitia kompetisi biyasane melu mriksa para atlet ben ora kejebak kasus sing bahaya kanggo saraf iki.


Jaman biyen, wong nganggo mangkok saka bahan keramik utawa lempung lan bisa awet nganti pirang puluh taun. Jaman saiki, wong=wong padha nganggo plastik lan melanin sing kadang ada bahan ora sehat sing bisa nyampur ning panganan. Bahan utawa zat kuwi yaiku BPA, biasane bahan iki ana alat mangan kanggo bayi lan bisa marai kanker. Piranti mangan jaman biyen kuwi bisa diarani luwih aman lan bisa ngindarake saka penyakit. Mula sing kudu dingerteni kabeh, saiki awak dhewe ya kudu pinter nggolek piranti mangan kaya mangkok sing bebas saka BPA utawa mbalik maneh nganggo piranti mangan sing digawe saka wesi stainless lan mangkok keramik.


Olahraga opo wae kui iso duwe kemungkinan gawe awak dhewe dadi cidro. Olahraga sing awak dhewe sok sepeleke koyo mlayu lan mlaku kui iso gawe sikile dhewe keseleo. Dadi sak enteng opo wae olahragane, wis sakyogyane awak dhewe ngelakoke pemanasan disik supoyo ora kedaden hal-hal  sing ora dipengeni. Kabeh olahraga kui duwe cara pemasane dhewe-dhewe, soale sak ben olahraga kui bagian otot sing digunake kui bedo-bedo. Nanging pemasane kui secara umum ngene. Sing kesiji, awak dhewe ngelakoke peregangan otot seko duwur tekan ngisor. Urutane kui seko sirah, medun neng tangan, medun neng pinggan, lagi sing terakhir kui sikil. Sing keloro, awak dhewe ngelakoke sing jenenge kui pemasan aktif.


Pengen plesiran wonten grojogan kaliyan pantai, naging bingung milih ingkang pundi dhisik? Plesir mawon wonten grojogan lan pantai ingkang dados setunggal wonten grojogan Kiti-kiti wonten Fakfak, Papua Barat. Grojogan wonten mriku muaranipun sanes wonten kali, nanging wonten kawasan selat Misalasi. Wonten grojogan Kiti-kiti, sampeyan boten bakal rugi sampun rawuh waking tebih amargi pemandangan grojogan Kiti-kiti endah sanget. Sampeyan saged mirsani endahipun grojogan nyambi nglangi wonten laut. Kangge plesir wonten Kiti-kiti kedah nempuh perjalanan antawis gangsal ngantos enem jam nitih prau Phinisi Korabesi. Toyanipun selat Misalasi gadhah werni ijem tosca ingkang jernih. Panggonanipun ugi dikelilingi alas ingkang tesih rimbun. Menyang grojogan Kiti-kiti langkung sae pas toyanipun surut supados saged menikmati pemandangan ugi kangge kaslametan sampeyan.


Salah siji game sing marakno ketagihan iku jenenge Pizza Frenzy. Pizza Frenzy iku game sing nduwe genre arcade dan ngusung konsep chef. Nang game iki, awak dewe iku istilahe berperan dari tukang anter pizza. Game siji iki dinilai nduwe akeh kelebihan. Siji, kecepatan ambek ketepatan. Nang game iki, awak dewe kudu nerimo pesenane pelanggan sesuai waktu sing wes ditentukno. Dan onok beberapa momen ndek ndi onok penjahat sing bakal pesen pisan. Nek nemu penjahat, awak dewe gak oleh nerimo pesenan iku dan kudu lapor nang polisi. Peletakan pesanan sing tepak ambek ngelaporno polisi iku isok ngelatih ketepatan pisan. Loro, ngelatih ingatan. Awak dewe dilatih gawe iling pelanggan iku mau pesen topping pizza opo ae. Tambah munggah level, topping sing tersedia iku bakal akeh dan awak dewe kudu ngiling iku kabeh.


Khewan sing iso dienggo kurban kui ora iso sembarang. Islam wis duwe kriteria hewan sing sesuai karo syariat. Intine kui khewan sing arep disembilih kudu duwe kondisi sing paling apik. Sing pertama kui, awak dhewe kudu ngecek disik umure khewane. Kanggo lembu utowo kebo umure paling ora 2 taun, senadyan kanggo wedhus utowo domba, paling ora umure wis 1 taun. Sing keloro, khewane kui kudu sehat. Awak dhewe iso delok seko bagian awake, yen ono lendir utowo getih, artine khewan kui lagi loro. Sing ketelu, khewene ora entuk kuru. Ojo ngasi balung rusuk khewane kui ketok. Sing kepapat, khewane kui ora entuk cacat fisike.


Aku iling banget kisah Rasulallah pas arep sedo. Dheweke isih wae kepikiran umate senadyan dheweke lagi sakaratul maut. Nabi nyebut "umatku, umatku, umatku". Dheweke khawatir bar ditinggal seko donyo kui piye nasib umate. Crito kui ngajarke awak dhewe ben awak dhewe tetep iling wong liyo sendyan awak dhewe lagi kesusahan. Awal dhewe kui dudu nabi opo rasul, dosone awak dhewe kui akeh, nanging kui ora iso dadi alasen kanggo awak dhewe ora gateke wong-wong neng sekitare dhewe. Awak dhewe kudu nulungi wong-wong sing neng cerak awak dhewe. Sederhanane, awak dhewe iso ngajak wong-wong neng kebaikan lan ngaeadohke wong-wong seko sifat-sifat utowo panggon-panggon sing olo.


Wiwit mulai kerja ning kantor, Reni wis duwe rencana kanggo ngerancang pembagian gaji kanggo dekne dhewe, keluarga, lan uga kebutuhan. Bagian sing ora tau ketinggalan yaiku babagan duit cadangan lan uga sedekah. Dana cadangan iki dikumpulake rada akeh amarga Reni saiki dadi bocah rantau ning Jakarta. Sak liyane kuwi, Reni iki dadi wong sing hemat lan uga mulia peduli marang kesehatan lan pendidikan. Dana kuwi karepe kanggo adhine kuliah lan uga dana kesehatan kanggo darurat yen misal ana lara utawa ana kecelakaan. Amarga pinter ngatur dhuwit iki, Reni saiki bisa budhal liburan lan mbudhalke bapak lan ibune umroh menyang Makkah.


Pempek kui salah siji panganan utowo cemilan sing nganggo bahan dasar iwak laut. Panganan iki asale seko kota Palembang, Sumatra Selatan. Biasane digawe nganggo iwak tenggiri utowo belida sing duwe karakteristik daging sing putih lan lembut. Pempek kui jenise werno-werno. Pempek lenjer kui bentuk dowo. Pempek kapal selem kui neng jerone ono endog. Pempek adaan kui pempek sing campuran tepunge luwih sitik. Pempek kulit kui ono tambahan campuran kulit iwake. Panganan khas Palembang kui dipangan nganggo cuko. Duduh cuer werno iteng sing rasane pedes, kecut, lan rodo legi. Cuko iki sing marake pempek tambah enak. Gurih iwak laut seko pempek dicampur karo cuko sing kecut marai ora gampang eneg.


Yen awak dhewe ngerti yen lagi ngeroso stress utowo awak dhewe wis delok tondo-tondone, awak dhewe kudu langsung nangani kui. Nek ora cepet awak dhewe ngurus perkoro stress kui mengko masalah iso dadi luwih ruwet. Sumber masalahe iso luwih jlimet lan awak dhewe iso dadi lara mergo stresse mau. Stress sing enteng kui luwih gampang marine. Sumber masalah seko stress kui isih sederhana lan kemungkinane luwih gampang kanggo awak dhewe ngerampungke perkoro kui. Yen awak dhewe ngebenke kui suwe banget, bakal luwih angel. Ora mung awak dhewe kudu ngerampung sumber stress sing wis ruwit, nanging awak dhewe uga kudu ngerampungke kui neng kondisi awak sing lara-laranan.